**ZAPISNIK**

**11. redovite sjednice Fakultetskoga vijeća Filozofskog fakulteta u Zagrebu**

**održane 18. rujna 2019. u Vijećnici, s početkom u 9 sati**

**PRISUTNI:**

dr. sc. S. Veselica Majhut, dr. sc. V. Polić Jurković, dr. sc. G. Antunović, dr. sc. D. Šporer, dr. sc. T. Brlek, dr. sc. K. Grgić, dr. sc. I. Latković, dr. sc. M. Bijelić, dr. sc. Đ. Čilić Škeljo, dr. sc. Z. Kovačević, dr. sc. B. Barčot, dr. sc. I. Peruško Vindakijević, dr. sc. T. Fuderer, dr. sc. I. Andrijanić, dr. sc. G. Kardaš, dr. sc. M. Andrić, dr. sc. K. Katalinić, dr. sc. V. Rezar, dr. sc. N. Jovanović, dr. sc. E. Pletikos Olof, dr. sc. M. Liker, dr. sc. K. Mićanović, dr. sc. T. Bogdan, dr. sc. A. Ryznar, dr. sc. I. Brković, dr. sc. T. Rubić, dr. sc. M. Rajković Iveta, dr. sc. T. Petrović Leš, dr. sc. M. Burić, dr. sc. D. Demicheli, dr. sc. M. Bilandžić, dr. sc. J. Vukić, dr. sc. A. Vukelić, dr. sc. H. Jurić, dr. sc. I. Zagorac, dr. sc. M. Tokić, dr. sc. E. Slunjski, dr. sc. Z. Komar, dr. sc. I. Markić, dr. sc. Z. Sikirić, dr. sc. N. Štefanec, dr. sc. N. Budak, dr. sc. I. Ograjšek Gorenjak, dr. sc. M. Jurković, dr. sc. D. Šourek, dr. sc. D. Damjanović, dr. sc. D. Ivanec, dr. sc. M. Tadinac, dr. sc. Ž. Kamenov, dr. sc. T. Vukasović Hlupić, dr. sc. M. Banek Zorica, dr. sc. K. Pavlina, dr. sc. K. Kocijan, dr. sc. C. Magerski, dr. sc. S. Turković, dr. sc. M. Čale, dr. sc. V. Kovačić, dr. sc. P. Radosavljević, dr. sc. M. Polić Bobić, dr. sc. N. Ivić, dr. sc. I. Banković Mandić, P. Barbarić, Z. Glavaš, dr. sc. J. Spreicer, K. Vugdelija, N. Tomašegović, M. Ružojčić, dr. sc. J. Večerina, V. Novosel (69)

**Studenti:** R. Zuljani, T. Karlić, P. Lučić, K. Držaić, L. Vrljić, V. Drača, I. Masnikosa, K. Jurak (8)

**Zaposleničko vijeće:** D. Nikolić

Ostali prisutni: dr. sc. A. Mindoljević Drakulić

**Dekanica:** dr. sc. Vesna Vlahović-Štetić (1)

**Prodekan za organizaciju i razvoj**: dr. sc. Dean Duda (1)

**Prodekan za znanost i međunarodnu suradnju**: dr. sc. Dragan Bagić (1)

**Prodekanica za nastavu i studente**: dr. sc. Tanja Bukovčan (1)

**Prodekanica za studijske programe i cjeloživotno obrazovanje:**

doc. dr. sc. Zrinka Božić Blanuša (1)

**Glavna tajnica:** D. Vuković

**ODSUTNI:**

dr. sc. V. Erdeljac, dr. sc. I. Raffaelli, mr. sc. J. Gošnik (3)

**Prodekan za poslovanje:** dr. sc. Mateusz-Milan Stanojević (1)

**Studenti:** N. Trkovnik, L. Gegić, P. Kurtović, P. Požgaj, T. Miroslavić, M. Podboj (6)

**Tajnica:** I. Benaković

Sjednici predsjedava dekanica prof. dr. sc. Vesna Vlahović-Štetić.

Od ukupno 92 člana Fakultetskoga vijeća sjednici je bilo nazočno 82 člana, odnosno natpolovična većina (47) potrebna za održavanje sjednice i donošenje pravovaljanih odluka

Dekanica prof. dr. sc. Vesna Vlahović-Štetić otvorila je 11. sjednicu Fakultetskoga vijeća u akad. god. 2018/2019. i pozdravila nazočne.

Minutom šutnje odana je počast preminulima akademiku Radoslavu Katičiću i izvanrednoj profesorici u miru dr. sc. Barbari Kryžan-Stanojević.

Svečano su uručene potvrde:

* dr. sc. Nadeždi Čačinovič o izboru u počasno zvanje *professor emerita*,
* dr. sc. Hrvoju Petriću o izboru u znanstveno-nastavno zvanje redovitog profesora.

Dekanica je izvijestila da je prof. Mirjana Polić Bobić izabrana za predsjednicu Nacionalnog vijeća za znanost, visoko obrazovanje i tehnološki razvoj na čemu je Vijeće čestitalo.

Izmjene i dopune dnevnog reda:

Predlaže se dopuna dnevnog reda s točkom 88.1.: Molba za angažman vanjskih suradnika s na Odsjeku za klasičnu filologiju i Odsjeku za pedagogiju u akad. god. 2019/2020.

Predlaže se skidanje s dnevnog reda točaka 48. i 75. s prijedlogom da se vrate odsjecima na doradu. Razlog za skidanje točke 48. je taj da je izvještaj nejasan te tablica nije ispunjena prema uputama. Predlaže se skidanje točke 75. jer izvještaj treba biti napisan prema starom Pravilniku za izbor u znanstvena zvanja.

Dekanica predlaže izmjenu dnevnog reda na način da točka 157. postane točka 2.1., a točka 158. 2.2. Vezano za te točke dr. sc. A. Mindoljević Drakulić je zamolila da joj se dozvoli prisustvovanje sjednici te se iz tog razloga predlaže pomicanje navedenih točaka na početak dnevnog reda.

Dr. sc. A. Mindoljević Drakulić predložila je da se navedene točke skinu s dnevnog reda na što ju je dekanica upozorila da ona ne može predlagati skidanje točaka jer nije članica Fakultetskog vijeća, ali dat će joj riječ kad točke dođu na dnevni red.

Dr. sc. P. Radosavljević postavio je pitanje zašto na dnevnom redu nije točka o razredbenom ispitu kako je bilo najavljeno na izvanrednoj sjednici Fakultetskog vijeća te moli da se ta točka uvrsti na dnevni red.

Dekanica je odgovorila da će tu točku pripremiti za sjednicu u listopadu nakon što budu poznati svi podaci o upisima i nakon što se o tome razgovara s pročelnicima, naročito onima čiji odsjeci imaju ispite predznanja.

Dekanica je stavila na glasanje dnevni red uz navedene izmjene i dopune.

Dr. sc. A. Mindoljević Drakulić ponovila je svoju molbu za skidanje točaka 157. i 158. izrazila želju da pročita izjave vezane za navedene točke.

Dekanica je ponovila da će joj dati riječ kada te točke dođu na red i stavila na glasanje predloženi dnevni red.

Fakultetsko vijeće javnim je izjašnjavanjem uz 3 *suzdržana* glasa prihvatilo predloženi dnevni red uz navedene izmjene i dopune.

**Ad 1.** Dr. sc. D. Šporer dao je primjedbu na zapisnik 10. sjednice Fakultetskog vijeća održane 11. srpnja 2019. vezano za točku 3., na dio gdje se govori o odluci Etičkog savjeta. Moli da se preciznije navede ono što je govorio. Konkretnu formulaciju će dostaviti.

Fakultetsko vijeće javnim je izjašnjavanjem jednoglasno prihvatilo zapisnik 10. sjednice Fakultetskog vijeća održane 11. srpnja 2019. i 3. izvanredne sjednice Fakultetskog vijeća održane 12. lipnja 2019. uz navedenu izmjenu u zapisniku 10. sjednice.

**Ad** **2.** Obavijesti dekanice i prodekana.

Obavijesti dekanice:

* Dekanica je izvijestila da će se 30. listopada održati izvanredna sjednica Vijeća na kojoj će se raspravljati o prijedlogu Statuta.
* Dekanica je izvijestila o rezultatima upisa u jesenskom upisnom roku. pravo upisa steklo je 62 kandidata što je veći broj nego na lanjskom jesenskom upisnom roku. U ljetnom upisnom roku upisalo se 860 studenata. Nakon što završe upisi objedinit će se podaci po studijima i dostaviti pročelnicima radi rasprave o razredbenom ispitu.
* Dekanica je izvijestila da se Fakultet javio na natječaj za infrastrukturu kod Ministarstva. Traženo je dva, a odobreno je milijun kuna za uređenje dvorana. Uz to je vezana zadnja točka na dnevnom redu kojom traži odobrenje Vijeća za postupke vezane uz uređenje dvorana. Radi se o iznosu koji će biti veći od milijun kuna, a višak će se nadoknaditi iz vlastitih sredstava Fakulteta. Problem vezan uz to za koji trenutno nema rješenja je da je po ugovoru s Ministarstvom rok za završetak radova 30. lipnja 2020. i to znači da će radovi morati započeti u veljači što će vjerojatno izazvati probleme s održavanjem nastave. Nadalje, Fakultet se natjecao i za sredstva na Sveučilištu, međutim, sredstva nisu odobrena.

Obavijest prodekana dr. sc. D. Bagića:

* Dr. sc. D. Bagić izvijestio je o natječaju za financiranje znanstvene djelatnosti u akad. 2018/2019. Početkom srpnja je Sveučilištu dodijeljen prvi dio sredstava za tu namjenu. Sveučilište još nije potpisalo programske ugovore s Ministarstvom i ne zna se kad će, ali je Ministarstvo odlučilo dodijeliti 60 posto procijenjenih pripadajućih sredstava Sveučilištu. Sveučilište je sredinom srpnja ta sredstva rasporedilo po sastavnicama i Fakultet je poduzeo sve radnje da se sredstva što prije podijele jer je rok za trošenje sredstava 31.12.2019. Rok za dostavu prijedloga bio je 11. rujna, Povjerenstvo se jučer sastalo i nakon što se odrade još neke provjere Dekanski kolegij će u utorak usvojiti odluku Povjerenstva o raspodijeli sredstava.
* Vezano za doktorske studije dr. sc. D. Bagić izvijestio je da su stigla mišljenja povjerenstava za četiri humanistička doktorska studija koja su bila u postupku reakreditacije. Voditelji imaju 15 dana da to prouče i nakon toga će se Fakultet kao institucija očitovati na te ocjene, dati eventualne primjedbe nakon toga čega slijedi konačna odluka Akreditacijskog savjeta.
* Nadalje, Kolegij je prošli tjedan donio odluke kojima se ukidaju dosadašnje odluke o obvezi doktorskih studenata da plaćaju naknadu za postupak ocjene i obrane doktorskog rada. Podsjeća da je Uprava prije godinu dana najavila postupak ukidanja toga u dva koraka. Najprije je za akademsku godinu koja ističe taj iznos prepolovljen s idejom da se doktorskim studijima da godina dana pripremnog perioda da se financijski preslože i pripreme jer će se neki troškovi morati plaćati, primjerice barem putni troškovi za vanjske članove, neki honorari za vanjske članove i sl. Ti troškovi u potpunosti padaju na teret doktorskih studija odnosno školarina koje su doktorandi već uplatili. U skladu s time je donesena odluka da prestaju važit sve ranije odluke vezane uz plaćanje naknade za ocjenu i obranu doktorskog studija te je promijenjen cjenik usluga Filozofskog fakulteta.
* Dr. sc. D. Bagić izvijestio je da će se u četvrtak održati Info dan poslijediplomskih studija. U srpnju je Vijeće donijelo odluku o raspisu natječaja za upise novih generacija na doktorske i specijalističke postdiplomske studije koji traju od 2. do 30. rujna te se organizira Info dan kako bi se potencijalnim studentima omogućilo da se informiraju o tome što doktorski studiji nude i kako se izvode.

Dr. sc. M. Jurković postavio je pitanje dr. sc. Bagiću kada će Fakultet otvoriti doktorske škole s obzirom da je situacija takva da Fakultet ima puno pojedinačnih doktorskih studija koji su konkurencija je sve veća, a pola studenata već odlazi na doktorske studije u inozemstvo.

Dr. sc. D. Bagić odgovorio je da se proteklu godinu s voditeljima doktorskih studija radilo na tom postupku. Više puta su održane cjelodnevne radionice na kojima se vrlo otvoreno raspravljalo o svim aspektima organizacije i upravljanja doktorskim studijima i o svim mogućim točkama integracije i povezivanja kako bi se riješili navedeni problemi. Navodi da je postignut važan preduvjet za taj korak, a to je visoka razina razumijevanja izazova problema koje je dr. sc. Jurković spomenuo i potrebe za zajedničkim rješenjem. Izrazio je nadu da će se u idućoj akademskoj godini moći napraviti sljedeći korak prema nekim konkretnijim mjerama.

Zaključena je točka.

**Ad 2.1.** i **Ad 2.2.**

Dekanica je otvorila točke o izmjeni Pravilnika o organizaciji rada Centra za obrazovanje nastavnika i imenovanju prodekanice za nastavu i studente za v. d. voditelja Centra za obrazovanje nastavnika. Uvodno je istaknula da Centar za obrazovanje nastavnika na Filozofskom fakultetu ne izvodi samostalne studijske programe nego su ti programi dijelovi fakultetskih studijskih programa. Nadalje navodi da je na početku mandata Uprave ustanovljeno da je Centar u dosta lošem kadrovskom stanju što se tiče obveznih kolegija Pedagogija, Didaktika i Psihologija, a postojali su izborni kolegiji koji postoje i danas. U međuvremenu je ojačan kolegij iz Pedagogije jer je dr. sc. M. Šagud htjela većim dijelom svog rada preći u Centar, a manjim dijelom ostati na Odsjeku za pedagogiju i u vezi s time je postignut dogovor s Odsjekom za pedagogiju i to joj je omogućeno. Također je otvoreno i jedno radno mjesto docenta na koje je primljena dr. sc. Ivanković te je pri kraju i natječaj za predavača iz područja pedagogije koji će raditi seminare iz kolegija Pedagogija i Didaktika. Kad je riječ o Psihologiji stanje nije tako dobro i u tom području Centar ima zaposlenu jednu višu predavačicu, a to je dr. sc. A. Mindoljević. Vezano za to da su kolegiji Centra dio studijskih programa navodi da to znači da će se u reakreditaciji svaki studijski program gledati tako da će se i spomenuti kolegiji gledati u reakreditaciji nastavničkih studija, a reakreditacija je najavljena za 2020. Tražena je odgoda zbog reforme, međutim, još nema nikakve informacije hoće li odgoda biti odobrene te se može očekivati reakreditacija u 2020. Dekanica nadalje navodi da u članku 6. stavku 6. Pravilnika o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditacije visokih učilišta stoji da „Nositelji kolegija za preddiplomski, diplomski, integrirani preddiplomski i diplomski studijski program mogu biti isključivo zaposlenici u znanstveno-nastavnim ili/i umjetničko-nastavnim zvanjima, dok nositelji kolegija za stručni i specijalistički diplomski stručni studijski program mogu biti i zaposlenici izabrani u nastavna zvanja.“ U skladu s tim njena dužnost kao dekanice je da osigura da programi budu takvi da u reakreditaciji dobro prođu i da stvarno postoji ono što reakreditacija zahtijeva. Nadalje, navodi da zapošljavanje novih ljudi u Centru zahtijeva trošenje koeficijenata, a mišljenje je Uprave da postoje unutarnji resursi. Podsjeća da je Odsjek za psihologiju imao pet zaposlenica koje su radile pola svog radnog vremena na Filozofskom fakultetu, pola na Hrvatskim studijima koje su se u međuvremenu vratile na Filozofski fakultet u punom radnom vremenu. Kad se o tom prijelazu razgovaralo s pročelnikom Odsjeka za psihologiju i s navedenim kolegicama Uprava je istaknula da je Filozofski fakultet u to uložio nešto koeficijenata i inzistiralo se da jedna kolegica koja se vraća na Fakultet i jedna koja je na Odsjeku preuzmu nositeljstvo i nastavu na Centru za obrazovanje nastavnika. Time bi se pokrilo kolegije Psihologija odgoja i obrazovanja u Centru za obrazovanje nastavnika zaposlenicima u znanstveno-nastavnom zvanju, a dr. sc. Mindoljević bi mogla raditi seminare za što postoji velika potreba. To je bio prijedlog rješenja i na taj način se udovoljava zahtjevima reakreditacije. Navodi da je taj prijedlog unaprijed iznijela dr. sc. A. Mindoljević i nakon toga je sazvan sastanak Centra na kojem je prijedlog također iznesen. Na sastanku se raspravljalo, ali se nije glasalo jer je bilo malo prisutnih. Nakon toga zamolila je dr. sc. Pavlinu da sazove sastanak Centra na koji će po prvi put pozvati prodekanicu za nastavu koja je po funkciji članica Vijeća Centra, ali do tad nikad nije dobila poziv na sastanak. Dekanica navodi da se koliko je ona informirana na sastanku Centra kojem je prisustvovala prodekanica razvila rasprava tko ima pravo glasa u Vijeću Centra te da postoje dvije interpretacije. Jedna je da samo oni nastavnici koji imaju ugovor o radu s Centrom, a to su dr. sc. M. Šagud, dr. sc. A. Mindoljević, dr. sc. I. Ivanković i dr. sc. A. Pongrac Pavlina, a drugo tumačenje je da svi nastavnici koji sudjeluju u izvođenju nastave na Centru imaju pravo glasa. Dekanica navodi da je, koliko je ona informirana, to drugo mišljenje prevladalo na sastanku Centra i to je prijedlog izmjene u članku 6. Pravilnika, a izmjenu Pravilnika može donijeti samo Fakultetsko vijeće. Dekanica je mišljenja da je navedeno puno bolja interpretacija jer joj je neprihvatljivo da sadašnje četiri djelatnice Fakulteta koje imaju ugovore s Centrom odlučuju o svemu odnosno da odlučuju o izbornim kolegijima iz npr. fonetike, filozofije, sociologije i da to jednostavno izlazi izvan njihovih kompetencija. Također ističe da joj je potpuno neprihvatljiva ideja koja se vidjela iz mailova koje je uputila dr. sc. Mindoljević da Vijeće fakulteta samo amenuje odluke Vijeća Centra jer je Fakultetsko vijeće upravljačko tijelo Fakulteta i nema upravljačkog tijela iznad ovoga vijeća te je apsolutno pravo Fakultetskog vijeća da propituje odluke svih centara i svih drugih vijeća. Što se tiče točke 2.2. o imenovanju v.d. voditelja, dekanica navodi da je dr. sc. K. Pavlina v.d. voditelja Centra već skoro devet godina. Uprava je dr. sc. Pavlini nudila da poduzme korake za izbor u tzv. pravog voditelja, ali je on to odbio i situacija je na Centru sad očito vrlo složena. Izmjena Pravilnika koju Uprava sada predlaže samo omogućava funkcioniranje Centra, ali zapravo treba donijeti novi Pravilnik. Zbog svega navedenog predlaže se Vijeću da do završetka izrade novog Pravilnika, a najduže na rok od 6 mjeseci na mjesto v. d. voditelja Centra postavi prodekanicu za nastavu dr. sc. Tanju Bukovčan koja je već po funkciji članica Centra.

Dekanica je otvorila raspravu i dala riječ dr. sc. A. Mindoljević.

Dr. sc. A. Mindoljević Drakulić navodi da će pročitati izjavu koju je poslala članovima Fakultetskog vijeća 15. rujna, kao i još jednu izjavu koju nije poslala.

„Predložene točke točka 157. o izmjenama Pravilnika o organizaciji rada Centra za obrazovanje nastavnika (CZON) i točka 158. o izboru Prodekanice za nastavu za novog v.d. voditelja CZON-a dnevnog reda izravan su napad na uskraćivanje prava zaposlenika CZON-a, koja su jasno i nedvojbeno utvrđena Pravilnikom o organizaciji rada CZON-a, a modus operandi ovog pokušaja koristi upravo vas, članove Fakultetskog Vijeća, za donošenje odluke iza koje se skrivaju osobno motivirani razlozi.

U namjeri da vam pojasnim način postupanja Dekanice i Prodekanice za nastavu FFZG-a, iznosim skraćenu kronologiju događaja koji su prethodili ovoj

sjednici:

- Dana 26. 6. 2019. Dekanica FFZG-a prof. dr. V. Vlahović Štetić me poziva u svoj ured te mi saopćava da će razriješiti sadašnjeg voditelja CZON-a prof. dr. Krešimira Pavlinu te da će od 1.10.2019. na dužnost novog voditelja CZON-a s Odsjeka za psihologiju imenovati doc. dr. sc. Aleksandru Huić.

Na istom sastanku Dekanica mi saopćava i da će mi oduzeti nositeljstvo obveznog kolegija Psihologija odgoja i obrazovanja, ne mareći za činjenicu da za nositeljstvo imam zaključen Ugovor o radu na neodređeno vrijeme, sve potrebne uvjete za radno mjesto docenta te prosječnu ocjenu studentske ankete iskazanu školskom ocjenom od 4,9.

- Dana 27. 6. 2019., na zahtjev Dekanice, održana je sjednica Vijeća CZON-a, kojoj prisustvuje Dekanica osobno te iznosi prijedloge za donošenje odluke o razrješenju voditelja CZON-a, misleći da će bez pogovora njezin prijedlog biti podržan. Članovi Vijeća Centra s pravom glasa: prof. dr. Krešimir Pavlina, prof. dr. Mirjana Šagud, ja osobno te doc. dr. Ivana Zagorac odbijamo njezine prijedloge u usmenoj raspravi te Dekanica odgađa glasovanje, iako nema pravo voditi sjednicu Vijeća Centra.

- Dana 3. 9. 2019. ponovno na zahtjev Dekanice, održava se odgođena sjednica Vijeća CZON-a na koju Dekanica šalje svoju zamjenu Prodekanicu za nastavu Filozofskog fakulteta.

Članovi Vijeća Centra ponovo iskazuju svoje neslaganje s prijedlozima, ali Prodekanica za nastavu prvi put izlazi sa stajalištem da je Pravilnik o organizaciji rada Centra nejasan te da će pokrenuti postupak njegove izmjene na FV-u, kako bi se u Vijeće Centra dovele osobe s pravom glasa koje bi njihovim prijedlozima udovoljile.

Pravilnik o organizaciji rada Centra, prema mišljenju Pravne službe Sveučilišta, odvjetnika i sudaca koje smo prof. dr. K. Pavlina i ja konzultirali, potpuno je jasan u pogledu činjenice tko su članovi Vijeća Centra s pravom glasa, kao što je bio jasan sve godine postojanja Centra. Postao je nejasan tek u trenutku kad su članovi Vijeća Centra na sjednici 27. 6. 2019. odbili prijedloge Dekanice.

Vi, poštovani članovi Fakultetskog vijeća, u zamišljenom Dekaničinom scenariju trebate biti samo njezin alat, kojim se služi u provođenju autokratskog vođenja CZON-a, a time i Filozofskog fakulteta u Zagrebu.

Primjer autokratskog ponašanja, koje je po svojem izričaju nelegalno i neakademski, najbolje se zrcali u prijetnjama, ucjenama i drskim uputama kojima je izvrgnut poštovani kolega prof. dr. Krešimir Pavlina kao v.d. voditelja Centra, kojemu se na upit Dekanici zašto ga smjenjuje s mjesta voditelja CZON-a, Dekanica Filozofskog fakulteta nije udostojila ni odgovoriti.

Sljedeći primjer autokratskog ponašanja Dekanice vezan je uz njezinu namjeru za mojim osobnim i profesionalnim degradiranjem. Stoga vas podsjećam na Pravilnik o zaštiti dostojanstva zaposlenika FFZG-a čiji sadržaj u čl. 5., st. 1., definira ponašanje koje uzrokuje uznemiravanje, a posebice zahtjeve za obavljanjem poslova koji nisu poslovi radi kojih je sklopljen Ugovor o radu a kojima se radnik stavlja u ponižavajući položaj.

Dakle, kad je o Pravilniku o organizaciji rada Centra riječ, njime se jasno određuje da Vijeće Centra čine djelatnici Centra koji sudjeluju u izvođenju programa Centra a zaposlenici su Fakulteta, te prodekan za nastavu Filozofskog fakultetskog s tim da su djelatnici Centra NASTAVNICI KOJI SU ZAKLJUČILI UGOVOR O RADU S FAKULTETOM ZA RAD U CENTRU.

U smislu gore citiranih članaka 4. i 5. Pravilnika o organizaciji rada CZON-a, zaposlenici s pravom glasa u Vijeću Centra su: prof. dr. Mirjana Šagud, doc. dr. Iva Ivanković, dr. sc. Ana Pongrac Pavlina, doc. dr. sc. Aleksandra Mindoljević Drakulić i Prodekan za nastavu.

Članak 17. Statuta Filozofskog fakulteta nedvosmisleno utvrđuje da zaposlenici Centra tajnim glasovanjem biraju voditelja, Fakultetsko Vijeće taj izbor potvrđuje a Dekan ga imenuje. Dakle, stvarno izborno pravo pripada zaposlenicima Centra, a Fakultetsko Vijeće i Dekan imaju samo formalne ovlasti.

Izborne ovlasti pripadaju Dekanici samo u slučaju ako zaposlenici Centra ne izaberu voditelja CZON-a. Budući da mi, zaposlenici Centra, želimo konzumirati to svoje pravo i izabrati našeg voditelja, ne postoje nikakvi razlozi da izbor predlaže Dekanica. Ne postoji razlog ni da se mijenja Pravilnik o organizaciji rada Centra, na način da u Vijeće Centra bude delegiran širi krug osoba, koje nisu nastavnici koji su zaključili Ugovor o radu s Fakultetom za rad u Centru, a kojima bi temeljna svrha bila postati glasačka mašinerija za provođenje volje Dekanice.

Iz ovog gore iznesenog, posve je jasno da ovakav autokratski model vođenja Fakulteta nije moguć ni provediv bez većinske potpore članova FV-a, a na vama je, poštovane kolegice i kolege, mogućnost izbora, hoćete li svojim glasom dati legalitet ovakvom modelu upravljanja.

Iskreno se nadam i želim vjerovati u vašu prosudbu. Zaključno, s ovim vas molim da na sjednici FV-a 18. 9. 2019. dopustite moje obraćanje i usmeno davanje izjave i da skinete s dnevnog reda FV-a odnosno alternativno da odbijete prijedloge za izmjenama Pravilnika o organizaciji rada CZON-a kao i izbora Prodekanice za nastavu za novog v.d. voditelja CZON-a.“

Nadalje je dr. sc. A. Mindoljević pročitala sljedeće:

Dana 15.9. svim članovima Vijeća sam uputila informaciju da bi uvrštavanje ovih točaka i njihovo izglasavanje predstavljalo najgrublji oblik kršenja Statuta Filozofskog fakulteta članka 17, st. 2. Naime, u članku 17. u Statutu Filozofskog fakulteta jasno se definira da voditelja Centra biraju članovi Centra tajnim glasovanjem. Upozoravam na činjenicu da smo mi članovi Centra za obrazovanje nastavnika bili onemogućeni u korištenju svojih statutarnih prava, dakle bili smo spriječeni u odabiru voditelja Centra. U Urudžbenom zapisniku sam predala zahtjev da napravimo izbornu sjednicu Vijeća Centra što je bilo onemogućeno od strane dekanice i prodekanice za nastavu. Iako mi nije namjera zamarati vas pravnim razlozima ipak vas moram upozoriti da je dužnost svih sastavnica Sveučilišta striktno poštivanje svih važećih propisa, zakona i općih akata prilikom donošenja odluka. U tom smislu pozivam vas članove Fakultetskog vijeća na poštivanje Etičkog kodeksa Sveučilišta, posebice članaka 7., 8., 9., 10., 12., 25. i 27., zatim Etičkog kodeksa Filozofskog članaka 1., 2., 3., 4., Pravilnika o zaštiti dostojanstva zaposlenika i to članka 3., 4. i 5., Pravilnika o organizaciji rada CZON-a, članaka 3., 4., 5. i 6. te ranije citiranih odredbi Statuta Filozofskog i Statuta Sveučilišta. Poštovani članovi Vijeća, budući da je vaša zakonska obveza postupati u skladu s propisima i poštovati ih, želim vjerovati da vam je sadržaj svih citiranih odredbi poznat, a za slučaj da ipak nije zbog kompleksnosti i širine mogućih povreda propisa, pozivam vas da ih prethodno proučite. Osobno mislim da su dekanici kao predlagateljici svi navedeni propisi morali biti poznati pa vas ovim putem upoznajem sa sadržajem samo jedne odredbe, članka 39. stavka 1. Statuta Sveučilišta u kojem stoji: „Čelnik sastavnice Sveučilišta dekan odgovoran je za zakonitost rada sastavnice sukladno Statutu. Za svoj rad odgovara nadležnom tijelu fakultetskom vijeću i rektoru, a rektor ima pravo nadzora nad zakonitošću rada sastavnice.“ Iz te odredbe Statuta Sveučilišta proizlaze dvije činjenice. Prva, odgovornost dekanice za zakonitost rada Filozofskog i drugo, vaša odgovornost, poštovani kolegice i kolege članovi Fakultetskog vijeća za kontrolu rada dekanice. To je razlog zašto te propise trebate poznavati i ja vas zaista dobronamjerno upućujem na njih. Za slučaj da izostane vaša reakcija kao vrhovno tijelo unutar zgrade Fakulteta, stječu se uvjeti za postupanje rektora i Senata. Stoga vas poštovani kolegice i kolege pozivam na ispunjavanje vaše nadležnosti iz članka 35. točka 11. Statuta Filozofskog prema kojemu ste „dužni osigurati uvjete za slobodu inicijative nastavnika u nastavnim i stručnim djelatnostima“ i zato predlažem skidanje točki 157. i 158. Ali budući da znam da to neće biti skinuto predlažem odbijanje prijedloga za izmjenama Pravilnika o organizaciji rada i to iz svih razloga koje sam navela u dopisu 15.9. jer je postojeće Vijeće Centra spriječeno u odabiru voditelja Centra na što imamo statutarno pravo.

Dr. sc. K. Pavlina navodi da je preuzeo dužnost v. d. voditelja prije skoro devet godina isto iz razloga što nitko drugi to nije htio te je da je bio pokušaj izbora godinu ili dvije nakon, ali nitko nije bio zainteresiran za dužnost voditelj Centra. Prije dvije godine kad su dekanica i Uprava započeli s mandatom razgovaralo se i tada je rekao da mu je cilj da se ekipira Centar i da se uspostavi Centar koji će moći izvoditi nastavu da to bude primjereno i kako doliči ovom fakultetu. Isto tada je njegova ideja bila da se povuče s mjesta v. d. i ističe da će drage vodilje prepustiti tu dužnost nekom drugom. Nadalje, u devet godina je oko dvije do tri tisuće studenata odslušalo kolegije Centra u jako teškim uvjetima te ističe da se studentima znao i osobno ispričavati jer su uvjeti bili daleko od onoga što bi bilo idealno kako bi stvar trebala funkcionirati te se još jednom javno ispričava. Što se tiče izmjena Pravilnika navodi da je na samom početku rujna održana je sjednica Centra gdje se pokrenulo pitanje tko ima pravo glasa i tada nije nikakvo glasovanje odrađeno, ali je načelno bilo usuglašeno da se pripremi navedeni prijedlog izmjene Pravilnika odnosno proširenje prava glasa na sve nositelje obveznih i izbornih kolegija iz ponude Centra.

Prije nastavka rasprave dekanica navodi da dr. sc. Mindoljević ima ugovor o radu u kojem piše da je za rad na navedenom kolegiju, ali naglašava da nigdje ne piše nositeljstvo tog kolegija.

Dr. sc. A. Mindoljević je na Fakultetu viši predavač, a nije joj poznato gdje je naslovni docent. Također, dekanica naglašava da držanje seminara i držanje vježbi nije ponižavajući posao te da je ona kao izvanredni profesor držala vježbe.

Dr. sc. N. Budak postavio je pitanje je li v.d. voditelja imao pravo glasa s obzirom na tumačenje da samo oni koji imaju ugovor o radu s Centrom imaju pravo glasa. Smatra da je teža besmislica da voditelj Centra nema pravo glasa u odlučivanju o Centru koji vodi. Nadalje, postavlja pitanje kako je moguće da netko bude v. d. devet godina te ističe da to nije krivnja dr. sc. Pavline, ali da se taj problem mora riješiti. Nadalje, navodi da od svojih studenata uglavnom čuje da nemaju baš prevelike koristi od nastave u Centru te smatra da ukoliko postoje tako veliki problemi da uvijek postoji rješenje da se sa sljedećim statutom Centar ukine i da se ti problemi riješe jer svi odsjeci mogu kroz svoje nastavnike predavati tu nastavu koja je potrebna. Zaključuje da ne vidi zašto bi uopće Centar baš nužno morao postojati ako postoje takvi problemi oko toga tko će Centar voditi i na koji način će se tamo donositi odluke.

Dekanica smatra da Vijeće nije sad u poziciji da to radi niti je mišljenja da je to dobra odluka. Smatra da Centar treba profunkcionirati, da u budućim studijskim programima trebaju puno razgovarati metodičari i Centar i da tu nastavu treba bitno poboljšavati i dovesti na razinu s kojom će Fakultet biti zadovoljan u svojim studijskim programima.

Dr. sc. N. Jovanović postavio je pitanje zašto u devet godina nije konzumirano pravo na izbor voditelja Centar. Nadalje, slaže se da je Centar važan, ali ga jako zabrinjava tumačenje da Vijeće ima samo formalno pravo prihvatiti nešto što netko predloži. Smatra da Vijeće ima pravo ne prihvatiti neku odluku odsjeka ili centra jer zato i postoji.

Dr. sc. D. Duda navodi da je Pravilnik Centra dosta loš pravni dokument, nude samo neke orijentire, ali smatra da je najproblematičnije to da u Vijeću Centra ne postoje studentski predstavnici.

Dr. sc. A. Mindoljević navodi da je problem koga staviti za studentske predstavnike jer Centar godišnje ima otprilike oko 300 studenata i to su studenti onih studijskih grupa koje se obrazuju za nastavnička zanimanja. Također je i broj studenata upitan i mišljenja je da je taj dio izmjene Pravilnika o organizaciji rada Centra jednostavno donesen samo zbog glasačke mašinerije koja bi trebala dići ruke.

Dekanica se slaže s time da je nemoguće da neko tijelo funkcionira bez studenata, a tko će biti u tome neka odluči Studentski zbor kao što i inače predlaže predstavnike u razna tijela koja su na razini Fakulteta.

Dr. sc. T. Bukovčan izvijestila je o prijedlogu izmjene Pravilnika. Na sastanku na kojem je izmjena predložena bilo je dvadesetak prisutnih. Spomenuo se i paradoks koji je dr. sc. Duda naveo, kao i to da pet godina prodekan za nastavu tamo nije bio na sastanku Centra te se pokazalo da to zapravo nije funkcioniralo. Prijedlog širenja ljudi koji sudjeluju u radu Centra s pravom glasa izrekla je dr. sc. Varošanec Škarić i niti jedan kontraargument u tom trenutku se nije čuo. Jednako je tako dr. sc. Šagud iznijela prijedlog da je rad takvog centra nezamisliv bez studentskih predstavnika.

Dr. sc. A. Mindoljević Drakulić navodi da je na navedenom sastanku bio 13 prisutnih. Vezano za pitanje zašto nikada na sastanke Centra nije bio pozivan prodekan za nastavu postavlja prodekanici za nastavu protupitanje zašto se ona nije nikada javila da dođe na taj sastanak Centra budući da je Centar za obrazovanje nastavnika iznimno važna organizacijska jedinica fakulteta pa je ionako sama trebala znati koje su njene dužnosti.

Dr. sc. T. Bukovčan odgovorila je da već dugo godina iznimno dobro i efikasno surađuje s voditeljem dr. sc. Pavlinom te da je poštivala njegovu proceduru dok nije saznala da je bila nefunkcionalna.

Dr. sc. K. Pavlina navodi da se radi o tehničkoj pogrešci jer službeni mail prodekana nije bio dodan u mailing listu koju je on naslijedio. Što se tiče funkcioniranja Vijeća Centra, navodi da su sve odluke donesen jednoglasno tako da se nikada nije dvojilo oko toga tko ima pravo glasa, tko nema i gledalo precizno u Pravilnik.

Dr. sc. M. Rajković Iveta navodi da Filozofski fakultet ima jedanaest centara te da su kod izrade pravilnika Centra u kojem je ona zamjenica uspoređivali druge centre i ustanovili da su prakse jako različite. U skladu s tim moli da se ide u smjeru da se pravilnici centra ujednače.

Dekanica se složila i navela da će se o tome voditi računa kod rasprave o Statutu.

Dr. sc. V. Kovačić vezano za studentske predstavnike u Vijeću Centra smatra da bi se u prijedlogu izmjene Pravilnika trebalo napisati kako će se birati ti studentski predstavnici. Naime, u vijećima odsjeka određeno je da su studentski predstavnici svake godine i oni se biraju na način da studenti te godine biraju predstavnike. Smatra da nije dobar prijedlog da Studentski zbor Fakulteta bira predstavnike u CZON, nego da bi sami ti studenti koji su na tim godinama koji slušaju kolegije Centra na neki način morali među sobom birati predstavnike. Ističe da u Fakultetskom vijeću zapravo Studentski zbor reprezentira studente što je njima dano jednom interpretacijom Zakona o studentskom zboru i to su predstavnici Studentskog zbora, a ne studentski predstavnici i da čak i protivno fakultetskom Statutu nisu s različitih studija. Zaključuje da je zapravo nije dobro da ta jedna organizacija koja se zove Studentski zbor Fakulteta bira te studentske predstavnike nego da se na neki način ti studenti koji pohađaju kolegije koje izvodi Centar za obrazovanje nastavnika sami biraju.

Dr. sc. M. Čale osvrnula se na to da u dnevnom redu nema pripreme navedenih točaka te da je potrebno obrazloženje. Mišljenja je da se radi o ozbiljnoj stvari i da bi bilo dobro da je Vijeće dobilo obrazloženje pismeno jer je na kraju obrazloženje čulo od onih koji se protiv njega bune i Vijeće nije dobro informirano. Nadalje se osvrnula na prijedlog članice CZON-a da pravo glasa imaju nositelji kolegija te ističe da je to ne samo u nesuglasju s raznim drugim pravilnicima drugih centara nego i odsjeka na Fakultetu. Na svim odsjecima pravo glasa imaju svi članovi odsjeka i ne vidi zašto bi ta radna jedinica imala takvu asimetriju. Također, zašto studenti mogu imati pravo glasa, a ljudi koji izvode seminare ne bi imali pravo glasa te da zaključuje da bi voljela vidjeti pismeno obrazloženje prijedloga. Nadalje, slaže se da Vijeće nije nikakvo formalno tijelo i mišljenja je da je u redu da je dr. sc. Mindoljević upozorila Vijeće na odgovornost, međutim, nije lijepo da kada poziva Vijeće da odlučuje o tome da im pritom daje i prijetnje kako postoji netko iznad Vijeća koji će Vijeće poklopiti ako ne odluči u skladu sa zakonom jer je dužnost Vijeća zaista odlučivati u skladu sa Statutom. Zaključuje da Statut propisuje za sve odsjeke da daju svoje prijedloge na Vijeće, a ovdje ne vidi prijedlog Vijeća CZON-a, a ne postoji niti pismeno obrazloženje problema Uprave i ističe da je zato glasala suzdržano o dnevnom redu jer smatra da Vijeće nije dobro informirano.

K. Držaić osvrnuo se na komentare o Studentskom zboru i uputio na Zakon o studentskom zboru, Statut Sveučilišta i Statut Fakulteta koji propisuju kako se biraju studentski predstavnici u tijelima visokih učilišta i zaključio da će studenti koji su izabrani od strane drugih studenata izabrati tko će biti u upravnom tijelu CZON-a kako bi se poboljšao rad tog centra na koji se studenti i te kako žale, kao i na rad nastavnika u tom centru.

Dr. sc. I. Zagorac predložila je da se prvo utvrdi tko je sve član Vijeća centra i da se nakon toga prepusti tim ja članovima Centra da biraju voditelja, a ako ne uspiju onda se na neku od sljedećih sjednica Fakultetskog vijeća na dnevni red uvrsti točka s imenovanjem prodekanice za v.d.

P. Barbarić, voditeljica Centra za strane jezike, navodi da su zaista centri na ovom fakultetu jako neujednačeni te smatra da je ovo dobra prilika da se osnuje radna skupina koja bi ujednačila barem neke stavke izvođenja centara. Navodi da Vijeće Centra za strane jezike također nema studentske predstavnike.

Dr. sc. N. Ivić smatra da situacija nije uopće tako složena te da odluke koje predlaže Uprava doprinose da nastava i uopće ustroj tog centra bude bolji. Ako one ne donesu rezultata podupire prijedlog dr. sc. N. Budaka da Centar treba ukinuti jer nisu samo studenti povijesti koji imaju ne baš pozitivno mišljenje o onom što dobivaju na toj nastavi nego i neki studenti s drugih odsjeka.

Dr. sc. T. Rubić također smatra da navedene točke ne bi trebale biti skupa na dnevnom redu jer možda će se Vijeće složiti da trebaju neke određene dorade i razmotriti postojeći Pravilnik, a onda nakon toga, da se ne bi prejudiciralo i proceduru i kandidate, da ide izbor voditelja ili v.d.

Dekanica podsjeća da je bio prijedlog da se sad izmijeni članak 5. gdje Vijeće može donijeti izmjenu Pravilnika i tu usvaja ono što je bilo predloženo na sastanku Centra kao što Vijeće iz više izvora čulo. Druga točka je prijedlog da se napravi novi pravilnik koji će biti adekvatniji i da se za to vrijeme imenuje prodekanica za v.d. Čim pravilnik bude usvojen tada se po proceduri koju taj pravilnik bude predvidio bira pravi voditelj Centra. Rok za izradu pravilnika je maksimum šest mjeseci.

Zaključila je raspravu i stavila na glasanje točku izmjene Pravilnika gdje se predlaže izmjena članka 5. tako da glasi: Stručno tijelo Centra je Vijeće Centra.

Vijeće Centra čine:

- svi djelatnici Centra

- svi nositelji svih obveznih i izbornih kolegija iz ponude Centra (na redovitom studiju i na dopunskoj izobrazbi nastavnika) u tekućoj akademskoj godini, a koji su zaposlenici Fakulteta

- dva studentska predstavnika

- Prodekan za nastavu Filozofskog fakulteta

Vijeće Centra odluke donosi na sjednicama na kojima prisustvuje natpolovična većina članova Vijeća Centra, a odluke se donose većinom glasova prisutnih članova.

Dr. sc. A. Mindoljević Drakulić upozorila je dekanicu da odgovornost za kršenje propisa sa sebe prebacuje na članove Fakultetskog vijeća i predlaže tajno glasovanje.

Fakultetsko vijeće javnim je izjašnjavanjem uz 58 *za*, 2 *protiv* i 16 *suzdržanih* glasova donijelo sljedeću

**o d l u k u**

Mijenja se članak 5. Pravilnika tako da glasi:

Stručno tijelo Centra je Vijeće Centra.

Vijeće Centra čine:

* svi djelatnici Centra
* svi nositelji svih obveznih i izbornih kolegija iz ponude Centra (na redovitom studiju i na dopunskoj izobrazbi nastavnika) u tekućoj akademskoj godini, a koji su zaposlenici Fakulteta
* dva studentska predstavnika
* Prodekan za nastavu Filozofskog fakulteta

Vijeće Centra odluke donosi na sjednicama na kojima prisustvuje natpolovična većina članova Vijeća Centra, a odluke se donose većinom glasova prisutnih članova.

Na glasanje je zatim stavljen prijedlog da se za vršiteljicu dužnosti voditelja Centra za obrazovanje nastavnika imenuje prodekanica za nastavu i studente doc. dr. sc. Tanja Bukovčan i to do izmjene Pravilnika o organizaciji rada Centra za obrazovanje nastavnika, a najduže na rok od šest mjeseci.

Fakultetsko vijeće javnim je izjašnjavanjem uz 53 *za*, 2 *protiv* i 22 *suzdržana* glasa donijelo sljedeću

**o d l u k u**

Imenuje se prodekanica za nastavu i studente doc. dr. sc. Tanja Bukovčan za v. d. voditelja Centra za obrazovanje nastavnika do izmjene Pravilnika o organizaciji rada Centra za obrazovanje nastavnika, najduže na rok od šest mjeseci.

Nakon glasovanja dr. sc. A. Mindoljević zamolila je za riječ što joj je dekanica dopustila.

Dr. .sc. A. Mindoljević Drakulić ističe da nije došla na Vijeće da bi ostvarila većinu te da je znala da je većina već formirana od strane dekanice, ali ističe da ima svoju većinu izvan ovog fakultetskog vijeća jer joj je pretinac e-pošte prepun poruka ljudi koji joj daju potporu i zaključuje da je pitanje tko tu zapravo ima većinu.

Dekanica je zaključila točku.

**Ad** **3.** O sjednicama Senata i Vijeća DH područja izvijestio je dr. sc. N. Jovanović. Na sjednici Vijeća DH područja izabrani su novi predsjednik i zamjenik predsjednika Vijeća DH područja te predstavnici DH vijeća u rektorskom kolegiju u širem sastavu. Za predsjednika je izabran prof. Žager s Ekonomskog fakulteta ,nije bilo protukandidata i izabran je javnim glasanjem. Za zamjenika su bila dva kandidata, prof. Crnčević s KBF-a i prof. Gilić s našeg fakulteta. U prvom krugu je bilo 46 glasova za prof. Crnčevića, 34 za prof. Gilića i 2 nevažeća listića. U drugom krugu je prof. Crnčević izabran s 43 glasa. Za predstavnika u proširenom Rektorskom kolegiju bili su predloženi prof. Koprek s Fakulteta filozofije i religijskih znanosti i prof. Vlahović-Štetić, a rezultat glasanja je bio 41 prema 31. Na sjednici Senata u redovite profesore izabrani su dr. sc. Olujić, dr. sc. Škrbić Alempijević i dr. sc. Nikolić Jakus. Nadalje, dekanica je postavila pitala zašto Filozofski fakultet nije dobio nikakva sredstva iz interventnih sredstava Sveučilišta. Rektor je odgovorio da se jedan dio zahtjeva treba nadopuniti odnosno da treba još obrazložiti i da postoje naznake da bi možda u nekoj sljedećoj rundi Fakultet mogao dobiti iz tog fonda neka sredstva. Rektor je također obavijestio o stanju u visokoj znanstveno-obrazovnoj politici. Naime, državna tajnica u Ministarstvu znanosti gđa Ramljak uputila je pisma sveučilištima i čelnicima svih sastavnica i taj dopis je analiziran i na Sveučilištu u Zagrebu i na Rektorskom zboru. Pismo je vezano za realizaciju programskih ugovora i broj potpisanih ugovora. Rektorski zbor zaključio je da ima puno netočnosti i ponešto nezgodno za Ministarstvo te da sadržaj tog pisma dovodi u zabludu dekane i profesore koji su ga dobili. Činjenice su da su programske ugovore potpisala samo sveučilišta u Puli i Rijeci, a ostala nisu, a jedan rezultat toga je da su oni koji su potpisali ugovore dobili 80 posto sredstava za stimulaciju znanstvenih istraživanja, ostali su dobili 60 posto. U dopisu se tvrdi da su ostali programski ugovori praktički ugovoreni no rektor zagrebačkog Sveučilišta razgovarao je sa svim ostalim rektorima i oni su rekli da su razgovarali više puta, ali nisu ništa dogovorili. Nadalje, rektor je obavijestio Senat o tome da postoji prijedlog da se odgodi primjena Kolektivnog ugovora, međutim, rečeno je da dekani moraju sami odlučiti o tome. Problem je u određivanju satnice, a dekani su poslodavci i uvijek moraju tažiti povoljnije rješenje, a Rektorski će zbor zasjedati još 26. rujna u vezi s tim Kolektivnim ugovorom. Senat je obaviješten i o pripremi za svečanost proslave 350. obljetnice zagrebačkog Sveučilišta u dvorani Vatroslav Lisinski.

Zaključena je točka.

**Ad 4.** Dekanica je izvijestila da je doc. dr. sc. Đurđica Čilić Škeljo zatražila da je se razriješi s dužnosti članice Senata pa je potrebno izbrati novog člana. Njezin zamjenik dr. sc. D. Šporer spreman je ostati zamjenik pa je prijedlog Uprave da za novu članicu bude izabrana dr. sc. Marina Protrka Štimec, a zamjenik ostaje dr. sc. D. Šporer. Pozvala je Vijeće da da prijedloge za članove no nije bilo drugih prijedloga.

Dr. sc. Đ. Čilić Škeljo izvijestila je Vijeća da je razlog što je tražila razrješenje taj što ima tri kolegija u sljedećem semestru, preuzima ponovo pročelništvo i članica je Vijeća DH područja te iz navedenih razloga ne bi mogla svaki puta prisustvovati sjednici Senata. Zahvalila je svom zamjeniku koji ju je mijenjao te Vijeću i Upravi što je dobila povjerenje da bude članica Senata. Također, navodi da joj nije žao ako je zbog svojih istupa u Senatu nanijela štetu ovom fakultetu kao što su joj neki kolege rekli jer je mišljenja je da su se neki određeni istupi tamo morali dogoditi i da za njih postoje dobri razlozi, a novoj članici i zamjeniku želi da odrade posao kako ovaj fakultet zaslužuje.

Dekanica je zahvalila dr. sc. Đ. Čilić Škeljo i naglasila da ni u Vijeću ni DH vijeću ni u Senatu među fakultetskim predstavnicima ne vlada neki demokratski centralizam pa da ljudi ne mogu govoriti ono što misle.

S obzirom da Fakultetsko vijeće nije imalo drugih prijedloga izrađen je glasački listić s prijedlogom da se za članicu izabere izv. prof. dr. sc. Marina Protrka Štimec, a za zamjenika izv. prof. dr. sc. David Šporer. O prijedlogu su glasali članovi Fakultetskog vijeća u znanstveno-nastavnom zvanju.

Fakultetsko vijeće tajnim je izjašnjavanjem (od 64 glasača, 57 "za", 7 "nevažećih") donijelo sljedeću

**o d l u k u**

Izabire **izv. prof. dr. sc. Marina Protrka Štimec** za članicu i **izv. prof. dr. sc. David Šporer** za zamjenika članice Senata Sveučilišta u Zagrebu.

Prije izjašnjavanja o točkama od 5. do 19. otvorena je rasprava.

Dekanica je postavila pitanje imaju li članovi povjerenstva u točkama 11. i 15. znanstveno-nastavna zvanja s obzirom da to nije navedeno. Utvrđeno je da su izabrani u znanstveno-nastavno zvanje.

Dr. sc. N. Budak postavio je pitanje zašto su u točki 6. predložena dva vanjska člana, a jedan s Odsjeka za arheologiju i to ne iz srednjovjekovne arheologije.

Dr. sc. M. Burić odgovorio je da je postavio isto pitanje te da mu je odgovoreno da je isto povjerenstvo bilo kod prijašnjeg izbora.

Nakon kraće rasprave zaključeno je da se točka vraća Odsjeku za arheologiju na doradu u smislu navedene primjedbe.

Dr. sc. H. Jurić postavio je pitanje s obzirom na prijedlog povjerenstva u točki 8. gdje nije predložen vanjski član osim ako se emeritus ne smatra vanjskim članom, kako bi odsjeci znali ubuduće kako postupati kod sastavljanja povjerenstava.

Povela se rasprava u kojoj su sudjelovali dr. sc. V. Vlahović-Štetić, dr. sc. N. Ivić, dr. sc. D. Bagić i dr. sc. N. Jovanović.

Dekanica je podsjetila da je Vijeće načelno već razgovaralo o problemu vanjskog člana u povjerenstvima te da je zaključeno da se kod sastavljanja povjerenstva za vanjske članove imenuju stvarni vanjski članovi kako bi se izborima na našoj instituciji dao dignitet.

Dr. sc. N. Jovanović istaknuo je da u Hrvatskoj trenutačno ima dva redovna profesora s područja klasične filologija i zato je predložen takav sastav povjerenstva. Odsjek je razmišljao da za vanjskog člana imenuje kolege iz Slovenije i ako Vijeće smatra da to treba učiniti Odsjek će ga kontaktirati.

Dekanica je mišljenja da bi to dobro te je predložila da se točka skine i vrati Odsjeku za doradu.

Nakon rasprave Fakultetsko vijeće javnim je izjašnjavanjem jednoglasno donijelo sljedeće

**o d l u k e**

**Ad 5.** Odobrava se raspis natječaja i imenuje se stručno povjerenstvo za izbor u znanstveno–nastavno zvanje i na radno mjesto **redovitog profesora u trajnom zvanju** za područje humanističkih znanosti, polje filologija, grana slavistika, na Katedri za češki jezik i književnost Odsjeka za zapadnoslavenske jezike i književnosti

1. prof. dr. sc. Dalibor Blažina

2. prof. dr. sc. Josip Užarević, akademik

3. prof. dr. sc. Helena Sablić Tomić (Sveučilište u Osijeku)

**Ad 6.** Skida se s dnevnog reda i vraća na doradu Odsjeku za arheologiju u skladu s iznesenim primjedbama.

**Ad 7.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **redovitog profesora** za područje humanističkih znanosti, polje etnologija i antropologija, grana etnologija, na Odsjeku za etnologiju i kulturnu antropologiju

1. prof. dr. sc. Tihana Petrović Leš

2. prof. dr. sc. Milana Černelić

3. nasl. prof. dr. sc. Jasna Čapo Žmegač, znan. savj. (Institut za etnologiju i folkloristiku, Zagreb)

**Ad 8.** Skida se s dnevnog reda i vraća na doradu Odsjeku za klasičnu filologiju u skladu s iznesenim primjedbama.

**Ad 9.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **redovitog profesora** za područje humanističkih znanosti, polje filologija, grana kroatistika, na Katedri za stariju hrvatsku književnost Odsjeka za kroatistiku

1. prof. dr. sc. Davor Dukić

2. akademkinja Dunja Fališevac

3. prof. dr. sc. Milovan Tatarin (Filozofski fakultet, Osijek)

**Ad 10.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **redovitog profesora** za područje humanističkih znanosti, polje filologija, grana opće jezikoslovlje (lingvistika), na Katedri za semiologiju Odsjeka za lingvistiku

1. prof. dr. sc. Krešimir Mićanović

2. prof. dr. sc. Marko Tadić

3. prof. dr. sc. Maja Bratanić (Institut za hrvatski jezik i jezikoslovlje, Zagreb)

**Ad 11.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **redovitog profesora** za područje humanističkih znanosti, polje filologija, grana opće jezikoslovlje (lingvistika), na Katedri za poredbenu lingvistiku Odsjeka za lingvistiku

1. prof. dr. sc. Ranko Matasović, akademik

2. prof. dr. sc. Anita Peti Stantić

3. nasl. prof. dr. sc. Milan Mihaljević, znanstveni savjetnik (Staroslavenski institut, Zagreb)

**Ad 12.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **izvanrednog profesora** za područje humanističkih znanosti, polje arheologija, grana prapovijesna arheologija, na Odsjeku za arheologiju

1. prof. dr. sc. Hrvoje Potrebica

2. prof. dr. sc. Tihomila Težak Gregl

3. ao. prof. dr. sc. Gerhard Trnka (Department of Prehistoric and Historical Archaeology, Universität Wien)

**Ad 13.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **izvanrednog profesora** za područje humanističkih znanosti, polje povijest, grana pomoćne povijesne znanosti, na Odsjeku za povijest

1. prof. dr. sc. Borislav Grgin

2. prof. dr. sc. Zrinka Nikolić Jakus

3. prof. dr. sc. Mirjana Matijević Sokol (Hrvatski studiji, Zagreb)

**Ad 14.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje **docenta** za područje društvenih znanosti, polje sociologija, grana posebne sociologije, na Katedri za migracijske i etničke studije na Odsjeku za sociologiju

1. izv. prof. dr. sc. Dragan Bagić

2. prof. dr. sc. Aleksandar Štulhofer

3. doc. dr. sc. Sanja Klempić Bogadi, viša znan. sur. (Institut za migracije i narodnosti, Zagreb)

**Ad 15.** Odobrava se raspis natječaja i imenuje se stručno povjerenstvo za izbor u znanstveno-nastavno zvanje i na radno mjesto **docenta** za područje humanističkih znanosti, polje arheologija, grana prapovijesna arheologija, na Odsjeku za arheologiju

1. prof. dr. sc. Tihomila Težak Gregl

2. prof. dr. sc. Hrvoje Potrebica

3. nasl. doc. dr. sc. Daria Ložnjak Dizdar, viša znan. suradnica (Institut za arheologiju, Zagreb)

**Ad 16.** Odobrava se raspis natječaja i imenuje se stručno povjerenstvo za izbor u suradničko zvanje i na radno mjesto **poslijedoktoranda** na određeno vrijeme u radnom vremenu određenom prema ugovoru potpisanom za projekt Hrvatske zaklade za znanost pod nazivom “Modeliranje mentalne gramatike hrvatskoga: ograničenja informacijske strukture”, voditeljice prof. dr. sc. Anite Peti-Stantić na rok do 14. 2. 2021.

1. prof. dr. sc. Anita Peti-Stantić

2. izv. prof. dr. sc. Mateusz-Milan Stanojević

3. prof. dr. sc. Gordana Keresteš

**Ad 17.** Odobrava se raspis natječaja i imenuje se stručno povjerenstvo za izbor u suradničko zvanje i na radno mjesto **asistenta** za područje društvenih znanosti, polje sociologija, grana posebne sociologije, na Odsjeku za sociologiju

1. izv. prof. dr. sc. Anton Vukelić

2. doc. dr. sc. Jana Vukić

3. dr. sc. Zvonimir Bošnjak, pred.

**Ad 18.** Imenuje se stručno povjerenstvo za izbor u nastavno zvanje i na radno mjesto **predavača** za područje društvenih znanosti, polje kineziologija, grana kineziološka edukacija, za predmet *Tjelesna i zdravstvena kultura* na Samostalnoj katedri za kineziologiju (2 izvršitelja)

1. Vesna Alikalfić, v. pred.

2. Svetlana Božić Fuštar, v. pred.

3. Davor Pavlović, v. pred. (Šumarski fakultet, Zagreb)

**Ad 19.** Imenuje se stručno povjerenstvo za reizbor u znanstveno-nastavno zvanje i na radno mjesto **docenta** za područje društvenih znanosti, polje informacijske i komunikacijske znanosti (predloženik: dr. sc. Darko Babić)

1. prof. dr. sc. Žarka Vujić

2. izv. prof. dr. sc. Goran Zlodi

3. prof. dr. sc. Sanjica Faletar Tanacković (Sveučilište J. J. Strossmayera u Osijeku)

Jednoglasno je prihvaćeno povjerenstvo za provođenje tajnog izjašnjavanja u sastavu: dr. sc. M. Tadinac, dr. sc. M. Tokić i dr. sc. D. Duda koje se nakon tajnog izjašnjavanja povuklo sa sjednice da bi prebrojalo glasove i sastavilo izvještaj.

**Ad 20.** Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Izabire se **dr. sc. Višnja Josipović Smojver** u znanstveno-nastavno zvanje i na radno mjesto **redovite profesorice u trajnom zvanju** za područje humanističkih znanosti, polje filologija, grana anglistika, na Katedri za engleski jezik Odsjeka za anglistiku.

**Ad 21.** Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Izabire se **dr. sc. Dražen Varga** u znanstveno-nastavno zvanje i na radno mjesto **redovitog profesora** za područje humanističkih znanosti, polje filologija, grana romanistika, na Katedri za francuski jezik Odsjeka za romanistiku.

Otvorena je rasprava o točkama od 22. do 35.

Dekanica je prije iznošenja primjedbi na izvještaje podsjetila da izvještaji prvo prolaze vijeća odsjeka i da je odgovornost pročelnika da izvještaji budu dobro napisani.

Iznijela je sljedeće primjedbe:

* točka 22., u tablici pod Nastavni doprinosi, točka 7 pisana je u prvom licu jednine. Pod Znanstveno-stručni doprinos, točka 2 nabrojene su i potpore što tu ne pripada.
* u točki 23. u tablici pod Nastavni doprinosi pisano je u prvom licu jednine. Pod Kriterij C institucijski doprinos, točka 1, taj uvjet ne zadovoljava jer je to uvjet koji ide pod točku 2.
* u točki 24. pod Znanstveno-stručni doprinos točke 1 i 2 treba navesti radove, pozvana predavanja i skupove.
* točka25., pod Znanstveno-stručni doprinos, točka 6, nisu navedeni časopisi u kojima je recenzirao.
* točka 31. Nastavni doprinos – nije nabrojano pet diplomskih radova. Ne mora imati Kriterij C institucijski doprinos, ali predloženica ga ima, kao i predloženica u točki 30. U točki 29. je to navedeno, a izvještaji su s istog odsjeka.
* u točki 33., Kriterij znanstveno-stručnog doprinosa, točke 8 – 10 ne piše ispunjava li ili ne ispunjava.
* u točki 34. sve tablice su ispunjene nepotpuno. Potrebno je nadopuniti:
  + Peović Vuković: A3, A5, B6 i B11.
  + Perica: A3, A5, B3, B11.
  + Slugan A3, A5, B4, B6, B11.
  + Srnić: A1, A3, A5, B6, B11.
  + Sunajko: A5, B6, B11.

Nije više bilo primjedbi te je Fakultetsko vijeće pristupilo tajnom izjašnjavanju.

**Ad 22.** Fakultetsko vijeće je tajnim izjašnjavanjem većine prisutnih članova (od 79 glasača, 75 "za", 2 "protiv" i 2 "nevažeća") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Vlaste Erdeljac** u znanstveno-nastavno zvanje i na radno mjesto **redovite profesorice u trajnom zvanju** za područje humanističkih znanosti, polje filologija, grana lingvistika, na Odsjeku za lingvistiku.

**Ad 23.** Fakultetsko vijeće je tajnim izjašnjavanjem većine prisutnih članova (od 79 glasača, 77 "za", 2 "protiv" i 0 "nevažećih") donijelo sljedeću

**o d l u k u**

Izabire se **dr. sc. Jasna Galjer** u znanstveno-nastavno zvanje i na radno mjesto **redovite profesorice u trajnom zvanju** za područje humanističkih znanosti, polje povijest umjetnosti, na Odsjeku za povijest umjetnosti.

**Ad 24.** Fakultetsko vijeće je tajnim izjašnjavanjem većine prisutnih članova (od 79 glasača, 77 "za", 1 "protiv" i 1 "nevažeći") donijelo sljedeću

**o d l u k u**

Izabire se **dr. sc. Igor Mikecin** u znanstveno-nastavno zvanje i na radno mjesto **redovitog profesora** za područje humanističkih znanosti, polje filozofija, grana povijest filozofije, na Katedri za povijest filozofije Odsjeka za filozofiju.

**Ad 25.** Fakultetsko vijeće je tajnim izjašnjavanjem većine prisutnih članova (od 79 glasača, 69 "za", 5 "protiv" i 5 "nevažećih") donijelo sljedeću

**o d l u k u**

Izabire se **dr. sc. Hrvoje Jurić** u znanstveno-nastavno zvanje i na radno mjesto **redovitog profesora** za područje humanističkih znanosti, polje filozofija, grana etika, na Katedri za etiku Odsjeka za filozofiju.

**Ad 26.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Izabire se **dr. sc. Marko Špikić** u znanstveno-nastavno zvanje i na radno mjesto **redovitog profesora** za područje humanističkih znanosti, polje povijest umjetnosti, na Odsjeku za povijest umjetnosti.

**Ad 27.** Fakultetsko vijeće je tajnim izjašnjavanjem većine prisutnih članova (od 79 glasača, 78 "za", 0 "protiv" i 1 "nevažeći") donijelo sljedeću

**o d l u k u**

Izabire se **dr. sc. Dolores Grmača** u znanstveno-nastavno zvanje i na radno mjesto **izvanredne profesorice** za područje humanističkih znanosti, polje filologija, grana kroatistika, na Katedri za stariju hrvatsku književnost Odsjeka za kroatistiku.

**Ad 28.** Fakultetsko vijeće je tajnim izjašnjavanjem većine prisutnih članova (od 79 glasača, 78 "za", 1 "protiv" i 0 "nevažećih") donijelo sljedeću

**o d l u k u**

Izabire se **dr. sc. Ana Butković** u znanstveno-nastavno zvanje i na radno mjesto **izvanredne profesorice** za područje društvenih znanosti, polje psihologija, grana opća psihologija, na Katedri za opću psihologiju Odsjeka za psihologiju.

**Ad 29.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Izabire se **dr. sc. Ivana Hromatko** u znanstveno-nastavno zvanje i na radno mjesto **izvanredne profesorice** za područje društvenih znanosti, polje psihologija, grana biološka psihologija, na Katedri za biološku psihologiju Odsjeka za psihologiju.

**Ad 30.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Izabire se **dr. sc. Anita Lauri Korajlija** u znanstveno-nastavno zvanje i na radno mjesto **izvanredne profesorice** za područje društvenih znanosti, polje psihologija, grana klinička i zdravstvena psihologija, na Katedri za zdravstvenu i kliničku psihologiju Odsjeka za psihologiju.

**Ad 31.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Izabire se **dr. sc. Nina Pavlin Bernardić** u znanstveno-nastavno zvanje i na radno mjesto **izvanredne profesorice** za područje društvenih znanosti, polje psihologija, grana školska psihologija i psihologija obrazovanja, na Katedri za školsku psihologiju Odsjeka za psihologiju.

**Ad 32.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Izabire se **dr. sc. Andrea Vranić** u znanstveno-nastavno zvanje i na radno mjesto **izvanredne profesorice** za područje društvenih znanosti, polje psihologija, grana opća psihologija, na Katedri za eksperimentalnu psihologiju Odsjeka za psihologiju.

**Ad 33.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Izabire se **dr. sc. Jasmina Božić** u znanstveno-nastavno zvanje i na radno mjesto **izvanredne profesorice** za područje društvenih znanosti, polje sociologija, grana posebne sociologije, na Odsjeku za sociologiju.

**Ad 34.** Fakultetsko vijeće je tajnim izjašnjavanjem većine prisutnih članova (od 79 glasača, 67 "za", 8 "protiv" i 4 "nevažeća") donijelo sljedeću

**o d l u k u**

Izabire se **dr. sc. Goran Sunajko** u znanstveno-nastavno zvanje i na radno mjesto **docenta** za područje humanističkih znanosti, polje filozofija, grana estetika, na Katedri za estetiku Odsjeka za filozofiju.

**Ad** **35.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Reizabire se **Ana Ille Horvat** u nastavno zvanje i na radno mjesto **više lektorice** za područje humanističkih znanosti, polje filologija, grana romanistika, na Katedri za portugalski jezik i književnost Odsjeka za romanistiku.

Prije javnog izjašnjavanja o točkama o 36. do 43. dekanica je predložila da se o točki 36. glasa izdvojeno zato što za to radno mjesto nema suglasnosti Sveučilišta. Potreba Odsjeka za filozofiju bila je iskazana kao i sve potrebe o postdoktorandima. Takav zahtjev poslan je na Sveučilište no već godinama Fakultet ne dobiva suglasnost. Podsjeća da je kod raspisivanja natječaja Vijeće obaviješteno da ne postoji suglasnost. U međuvremenu je stiglo nekoliko dopisa iz Rektorata u kojima se nju kao dekanicu upozorava na protustatutarnost i protuzakonitost djelovanja. Provjereno je s Ministarstvom je li nužno da Fakultet ima suglasnost i Ministarstvo je za svoj dio odgovorilo da nije nužno ako je radno mjesto u planu, a navedeno radno mjesto je u planu. Od Sveučilišta je zatražen dokument koji obvezuje na traženje suglasnosti od Sveučilišta, međutim, nije odgovoreno nego su stigli ponovljeni dopisi o protuzakonitosti i protustatutarnosti.

Nakon obrazloženja dekanice Fakultetsko vijeće javnim je izjašnjavanjem jednoglasno donijelo sljedeću

**o d l u k u**

**Ad 36.** Izabire se **dr. sc. Mislav Žitko** u suradničko zvanje i na radno mjesto **poslijedoktoranda** za područje humanističkih znanosti, polje filozofija, grana spoznajna teorija, na Katedri za teoriju spoznaje Odsjeka za filozofiju.

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 37.** Izabire se **dr. sc. Igor Marko Gligorić** u suradničko zvanje i na radno mjesto **poslijedoktoranda** za područje humanističkih znanosti, polje filologija, grana kroatistika, na Katedri za hrvatski standardni jezik Odsjeka za kroatistiku, na određeno vrijeme.

**Ad 38.** Izabire se **dr. sc. Una Mikac** u suradničko zvanje i na radno mjesto **poslijedoktorandice** za područje društvenih znanosti, polje psihologija, grana opća psihologija, na Katedri za psihometriju Odsjeka za psihologiju.

**Ad 39.** Izabire se **dr. sc. Jelena Tušek** u suradničko zvanje i na radno mjesto **poslijedoktorandice** za područje humanističkih znanosti, polje filologija, grana slavistika, na Katedri za slovenski jezik i književnost na Odsjeku za južnoslavenske jezike i književnosti.

**Ad 40.** Izabire se **Ante Petrović** u suradničko zvanje i na radno mjesto **asistenta** za područje humanističkih znanosti, polje filologija, grana germanistika (skandinavistika), na Katedri za skandinavistiku Odsjeka za anglistiku.

**Ad 41.** Izabire se **Iva Grubiša** u suradničko zvanje i na radno mjesto **asistentice** za područje humanističkih znanosti, polje etnologija i antropologija, grana etnologija, na Katedri za manjinske kulture i zajednice Odsjeka za etnologiju i kulturnu antropologiju.

**Ad 42.** Izabire se **Anamarija Žugić** u suradničko zvanje ina radno mjesto **asistentice** za područje humanističkih znanosti, polje filologija, grana klasična filologija, na Odsjeku za klasičnu filologiju, na određeno vrijeme

**Ad 43.** Izabire se **Milica Sturz** u suradničko zvanje i na radno mjesto **asistentice** za područje humanističkih znanosti, polje filologija, grana arabistika, na Katedri za turkologiju Odsjeka za hungarologiju, turkologiju i judaistiku.

**Ad 44.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **višeg znanstvenog suradnika** za područje humanističkih znanosti, polje filologija, grana teorija i povijest književnosti

1. prof. dr. sc. Željka Matijašević

2. prof. dr. sc. Andrea Zlatar Violić

3. izv. prof. dr. sc. Robert Blagoni (Sveučilište Jurja Dobrile u Puli)

**Ad 45.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno-nastavno zvanje **docenta** za područje humanističkih znanosti, polje povijest umjetnosti, na Tekstilno-tehnološkom fakultetu Sveučilišta u Zagrebu (predloženice: dr. sc. Ana Peraica, Karla Lebhaft, Mirela Ramljak Purgar, dr. sc. Rosana Ratkovčić, Ivana Bago)

1. prof. dr. sc. Dragan Damjanović

2. prof. dr. sc. Frano Dulibić

3. izv. prof. dr. sc. Katarina Nina Simončič (Tekstilno-tehnološki fakultet, Zagreb)

**Ad 46.** Imenuje se stručno povjerenstvo radi davanja mišljenja o ispunjavanju uvjeta predloženice za reizbor u nastavno zvanje **više predavačice** za područje humanističkih znanosti, polje filologija, na Rudarsko-geološko-naftnom fakultetu Sveučilišta u Zagrebu (predloženica: dr. sc. Dubravka Pleše)

1. doc. dr. sc. Snježana Veselica Majhut

2. dr. sc. Ivana Bašić, viša lektorica

3. izv. prof. dr. sc. Lovorka Zergollern Miletić (Učiteljski fakultet, Zagreb)

**Ad 47.** Dekanica navodi da je Fakultetsko vijeće na sjednici u srpnju donijelo pogrešnu odluku jer je izvještaj napisan prema uvjetima za izbor u profesora visoke škole na veleučilištima. Nakon intervencije Sveučilišta u Dubrovniku izvještaj je vraćen Odsjeku za romanistiku na doradu te Vijeće mora poništiti odluku sa sjednice u srpnju.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Poništava se Odluka Fakultetskog vijeća KLASA: 640-03/19-04/38, URBROJ: 3804-280-19-3 od 11. srpnja 2019., o negativnom mišljenju za izbor **dr. sc. Ariane Violić-Koprivec** u nastavno zvanje **profesorice visoke škole** za područje humanističkih znanosti, polje filologija, grana romanistika, za kolegij *Francuski jezik*, na Sveučilištu u Dubrovniku.

**Ad 48.** Skida se s dnevnog reda i vraća stručnom povjerenstvu na doradu.

**Ad 49.** Fakultetsko vijeće je tajnim izjašnjavanjem većine prisutnih članova (od 79 glasača, 78 "za", 0 "protiv" i 1 "nevažećih") donijelo sljedeću

**o d l u k u**

Daje se pozitivno mišljenje o izboru **Dunje Nekić** u naslovno nastavno zvanje **predavačice** za područje humanističkih znanosti, polje povijesti umjetnosti, grana povijest i teorija likovnih umjetnosti, arhitekture, urbanizma i vizualnih komunikacija, na Akademiji dramske umjetnosti Sveučilišta u Zagrebu.

Prije izjašnjavanje o točkama od 50. do 67. otvorena je rasprava.

Dr. sc. S. Turković predložio je da se u točki 61. promijeni povjerenstvo. Naime, radi se o izboru u znanstveno zvanje poslijedoktorandice s Odsjeka za germanistiku koju je Odsjek obavijestio da ju neće zadržati nakon što joj isteče ugovor. Poslijedoktorandica se s tom odlukom ne slaže, a s obzirom da je on uključen u tu odluku smatra da se radi o sukobu interesa ako bi bio predsjednik navedenog povjerenstva.

Nakon kraće rasprave dekanica je predložila da se točka skine s dnevnog reda i vrati Odsjeku na doradu i dogovor oko članova povjerenstva.

Dr. sc. E. Pletikos Olof komentirala je točku 53. u kojoj se predlaže imenovanje povjerenstva za izbor predloženika dr. sc. Nikolaja Lazića u znanstvenog savjetnika u trajnom zvanju, a koji je zaposlenik Odsjeka za fonetiku. Navodi da se radi o zvanju koje nije u polju fonetike, ali je dr. sc. Lazić zaposlenik Odsjeka za fonetiku te Odsjek smatra da bi u tom povjerenstvu, bez obzira na to što je to u drugom području, trebale biti ili profesorica Mildner s Odsjeka za fonetiku koja je u zvanju redovnog profesora u trajnom zvanju u fonetici ili profesorica Varošanec Škarić ili obje ako se neće mijenjati predloženo povjerenstvo.

Dr. sc. M. Banek Zorica navedeno smatra uplitanjem humanističkog područja u područje društvenih znanosti te nepoznavanje Pravilnika odnosno Zakona. Navodi da se radi o izboru u znanstveno zvanje, a ne na radno mjesto. Dr. sc. Lazić jest zaposlenik Odsjeka za fonetiku, međutim, od prvog izbora uvijek je biran u području društvenih znanosti, polju informacijskih i komunikacijskih znanosti. Kako su prije zvanja bila vezana, moglo se konzultirati Odsjek za fonetiku da u povjerenstvu bude stručnjak iz područja fonetike jer je bilo vezano uz nastavno zvanje. Međutim, u ovom slučaju se radi u potpunosti o znanosti i ako bi se u povjerenstvo stavilo bilo koga izvan znanstvenog područja informacijskih i komunikacijskih znanosti, takvo povjerenstvo odnosno izvještaj neće biti prihvaćen od Matičnog povjerenstva. Nadalje, dr. sc. Lazić ide prvi puta u izbor prema novom Pravilniku, a kada se pogleda bilo koji pravilnik onda se vidi da se na području humanističkih znanosti radovi vrednuju sasvim drugačije nego u društvenim znanostima i da tu nije moguće uopće uključiti ikoga s područja fonetike jer vrijede sasvim drugačija pravila.

Dr. sc. E. Pletikos Olof navodi da je proučila Pravilnik i da u Pravilniku piše da znanstveno zvanje ne istječe nakon pet godina. Može se birati u više zvanje, ali nema te odredbe o tome tko mogu biti članovi povjerenstva i da ne mogu biti iz drugog područja. Naglašava da je prije dva Vijeća pročelnica Informacijskih znanosti nju pitala da bude u povjerenstvu za izbor u znanstveno zvanje u području informacijskih znanosti kao treća članica jer je predloženica imala radove iz područja humanistike pa postavlja pitanje kako se u ovom slučaju ne može u povjerenstvo imenovati netko s područja fonetike. Zamolila je ukoliko Odsjek za informacijske i komunikacijske znanosti ne želi na ovoj sjednici mijenjati povjerenstvo da se točka skine s dnevnog reda dok se ne predoči dodatni pravilnik koji pojašnjava to što je govorila pročelnica dr. sc. Banek Zorica jer smatra da toga u Pravilniku o uvjetima za izbor u znanstvena zvanja nema.

Dr. sc. M. Banek Zorica pojasnila je da se u slučaju na koji se pročelnica dr. sc. E. Pletikos Olof poziva radi o tome da se predloženica prvi puta birala u znanstveno zvanje, a doktorirala je i u humanističkim i u društvenim znanostima i Odsjek za informacijske i komunikacijske je procijenio da je potrebno konzultirati i stručnjake iz područja humanističkih znanosti. Napominje da ukoliko Vijeće skida točke poput ove da se radi o zadiranju u područje informacijskih i komunikaciji znanosti te s obzirom da Odsjek ima matičnost za to polje naglašava da je važno da imaju znanstvenike u trajnom zvanju.

U raspravi su još sudjelovali dr. sc. M. Liker, dr. sc. K. pavlina, dekanica i dr. sc. M. Polić Bobić. Nakon rasprave dekanica je predložila da se o točki 53. glasa izdvojeno.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

**Ad 50.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **znanstvene savjetnice u trajnom zvanju** za područje društvenih znanosti, polje informacijske i komunikacijske znanosti (predloženica: dr. sc. Maja Matetić)

1. prof. dr. sc. Sanja Seljan

2. prof. dr. sc. Vladimir Mateljan

3. prof. u miru dr. sc. Mile Pavlić

**Ad 51.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **znanstvene savjetnice u trajnom zvanju** za područje društvenih znanosti, polje informacijske i komunikacijske znanosti (predloženica: dr. sc. Mila Nadrljanski)

1. prof. dr. sc. Sanja Seljan

2. prof. dr. sc. Žarka Vujić

3. prof. dr.sc. Vladimir Šimović (Veleučilište Baltazar, Zaprešić)

**Ad 52.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **znanstvenog savjetnika u trajnom zvanju** za područje društvenih znanosti, polje informacijske i komunikacijske znanosti (predloženik: dr. sc. Hrvoje Stančić)

1. prof. dr. sc. Sanja Seljan

2. prof. dr. sc. Jadranka Lasić-Lazić

3. prof. dr. sc. Vladimir Šimović (Veleučilište Baltazar, Zaprešić)

**Ad 53.** Fakultetsko vijeće javnim je izjašnjavanjem uz 52 *za*, 1 *protiv* i 15 *suzdržanih* glasova donijelo sljedeću

**o d l u k u**

Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **znanstvenog savjetnika u trajnom zvanju** za područje društvenih znanosti, polje informacijske i komunikacijske znanosti (predloženik: dr. sc. Nikolaj Lazić)

1. prof. dr. sc. Vladimir Mateljan

2. prof. dr. sc. Žarka Vujić

3. prof. dr. sc. Mirko Čubrilo (FOI, Varaždin)

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 54.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **znanstvenog savjetnika u trajnom zvanju** za područje društvenih znanosti, polje sociologija (predloženik: dr. sc. Mirko Bilandžić)

1. prof. dr. sc. Ozren Žunec

2. prof. dr. sc. Davorka Matić

3. prof. dr. sc. Mirjana Kasapović (Fakultet političkih znanosti, Zagreb)

**Ad 55.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **znanstvenog savjetnika u trajnom zvanju** za područje društvenih znanosti, polje sociologija (predloženik: dr. sc. Krunoslav Nikodem)

1. prof. dr. sc. Vjekoslav Afrić

2. prof. dr. sc. Branka Galić

3. prof. dr. sc. Siniša Zrinščak (Pravni fakultet, Zagreb)

**Ad 56.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **znanstvene savjetnice** za područje društvenih znanosti, polje informacijske i komunikacijske znanosti (predloženica: dr. sc. Ana Barbarić)

1. prof. dr. sc. Sonja Špiranec

2. prof. dr. sc. Mihaela Banek Zorica

3. prof. dr. sc. Kornelija Petr Balog (Filozofski fakultet, Osijek)

**Ad 57.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **više znanstvene suradnice** za područje društvenih znanosti, polje informacijske i komunikacijske znanosti (predloženica: dr. sc. Marijana Tomić)

1. izv. prof. dr. sc. Ana Barbarić

2. prof. dr. sc. Daniela Živković

3. prof. u miru dr. sc. Mirna Willer

**Ad 58.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **višeg znanstvenog suradnika** za područje društvenih znanosti, polje informacijske i komunikacijske znanosti (predloženik: dr. sc. Goran Pavelin)

1. izv. prof. dr. sc. Radovan Vrana

2. prof. dr. sc. Hrvoje Stančić

3. prof. dr. sc. Danijel Labaš (Hrvatski studiji, Zagreb)

**Ad 59.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **višeg znanstvenog suradnika** za područje humanističkih znanosti, polje filologija, grana kroatistika (predloženik: dr. sc. Marko Ljubešić)

1. izv. prof. dr. sc. Marko Alerić

2. prof. u miru dr. sc. Vlado Pandžić

3. prof. dr. sc. Jadranka Nemeth-Jajić (Filozofski fakultet, Split)

**Ad 60.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **više** **znanstvene suradnice** za područje društvenih znanosti, polje sociologija (predloženica: dr. sc. Nataša Bokan)

1. izv. prof. dr. sc. Anton Vukelić

2. prof. dr. sc. Branka Galić

3. prof. dr. sc. Đurđica Žutinić (Agronomski fakultet, Zagreb)

**Ad 61.** Skida se s dnevnog reda i vraća Odsjeku za germanistiku na doradu.

**Ad 62.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **znanstvene suradnice** za područje društvenih znanosti, polje informacijske i komunikacijske znanosti (predloženica: dr. sc. Iva Rosanda Žigo)

1. prof. dr. sc. Mihaela Banek Zorica

2. prof. dr. sc. Nives Mikelić Preradović

3. prof. dr. sc. Danijel Labaš (Hrvatski studiji, Zagreb)

**Ad 63.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **znanstvene suradnice** za područje društvenih znanosti, polje informacijske i komunikacijske znanosti (predloženica: dr. sc. Suzana Peran)

1. izv. prof. dr. sc. Radovan Vrana

2. doc. dr. sc. Željka Miklošević

3. prof. dr. sc. Danijel Labaš (Hrvatski studiji, Zagreb)

**Ad 64.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **znanstvenog suradnika** za područje društvenih znanosti, polje informacijske i komunikacijske znanosti (predloženik: dr. sc. Vjeran Bušelić)

1. izv. prof. dr. sc. Krešimir Pavlina

2. prof. dr. sc. Mihaela Banek Zorica

3. izv. prof. dr. sc. Ivana Ogrizek Biškupić (Veleučilište Baltazar, Zaprešić)

**Ad 65.** Imenuje se stručno povjerenstvo radi davanja mišljenja o ispunjavanju uvjeta predloženika za izbor u znanstveno zvanje **znanstvenog suradnika** za područje društvenih znanosti, polje informacijske i komunikacijske znanosti (predloženik: dr. sc.Kristian Đokić)

1. prof. dr. sc. Tomislava Lauc

2. doc. dr. sc. Vedran Juričić

3. izv. prof. dr. sc. Maja Ružić Baf (Sveučilište Jurja Dobrile u Puli)

**Ad 66.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **znanstvene suradnice** za područje društvenih znanosti, polje informacijske i komunikacijske znanosti (predloženica: dr. sc. Debora Radolović)

1. prof. dr. sc. Jadranka Lasić Lazić

2. doc. dr. sc. Ivana Hebrang Grgić

3. prof. u miru dr. sc. Jasmina Lovrinčević (Sveučilište J. J. Strossmayera u Osijeku)

**Ad 67.** Imenuje se stručno povjerenstvo radi davanja mišljenja o ispunjavanju uvjeta predloženice za izbor u znanstveno zvanje **znanstvene suradnice** za područje društvenih znanosti, polje psihologija (predloženica: dr. sc. Aleksandra Mindoljević Drakulić)

1. doc. dr. sc. Anita Lauri Korajlija

2. doc. dr. sc. Nina Pavlin Bernardić

3. doc. dr. sc. Ana Kurtović (Filozofski fakultet, Osijek)

Otvorena je rasprava o točkama od 68. do 83.

Dekanica je iznijela sljedeće primjedbe:

* u točki 70. u predzadnjem pasusu izvještaja zadnja rečenica je nepotpuna.
* u točki 72. u uvodnom dijelu izvještaja piše da pristupnica traži izbor prema starom zakonu, a treba pisati prema starom Pravilniku.
* u točki 74. u zaključku se predlaže Vijeću da predloženicu izabere u zvanje – Vijeće daje mišljenje, a Matični odbor bira.

Više nije bilo primjedbi i Fakultetsko vijeće je pristupilo tajnom izjašnjavanju.

**Ad 68.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc.** **Kornelije Petr Balog** u znanstveno zvanje **znanstvene savjetnice u trajnom zvanju** za područje društvenih znanosti, polje informacijske i komunikacijske znanosti.

**Ad 69.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Milke Car Prijić** u znanstveno zvanje **znanstvene savjetnice** za područje humanističkih znanosti, polje filologija, grana germanistika.

**Ad 70.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Christine Magerski** u znanstveno zvanje **znanstvene savjetnice** za područje humanističkih znanosti, polje filologija, grana germanistika.

**Ad 71.** Fakultetsko vijeće je tajnim izjašnjavanjem većine prisutnih članova (od 79 glasača, 76 "za", 0 "protiv" i 3 "nevažeća") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc.** **Krešimira Pavline** u znanstveno zvanje **znanstvenog savjetnika** za područje društvenih znanosti, polje informacijske i komunikacijske znanosti.

**Ad 72.** Fakultetsko vijeće je tajnim izjašnjavanjem većine prisutnih članova (od 79 glasača, 78 "za", 1 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Marije Brkić Bakarić** u znanstveno zvanje **više znanstvene suradnice** za područje društvenih znanosti, polje informacijske i komunikacijske znanosti.

**Ad 73.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Maje Zovko** u znanstveno zvanje **više znanstvene suradnice** za područje humanističkih znanosti, polje filologija.

**Ad 74.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc.** **Tatijane Petrić** u znanstveno zvanje **znanstvene suradnice** za područje društvenih znanosti, polje informacijske i komunikacijske znanosti.

**Ad 75.** Izvještaj stručnoga povjerenstva **dr. sc.** **Sande Martinčić–Ipšić** u znanstveno zvanje **znanstvene suradnice** za područje društvenih znanosti, polje informacijske i komunikacijske znanosti, skida se s dnevnog reda i vraća stručnom povjerenstvu na doradu.

**Ad 76.** Fakultetsko vijeće je tajnim izjašnjavanjem većine prisutnih članova (od 79 glasača, 78 "za", 1 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Željka Širanovića** u znanstveno zvanje **znanstvenog suradnika** za područje društvenih znanosti, polje informacijske i komunikacijske znanosti.

**Ad 77.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Vanesse Vitković Marčeta** u znanstveno zvanje **znanstvene suradnice** za područje humanističkih znanosti, polje filologija, grana kroatistika.

**Ad 78.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Kristiana Paskojevića** u znanstveno zvanje **znanstvenog suradnika** za područje humanističkih znanosti, polje filologija.

**Ad 79.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Doris Čuržik** u znanstveno zvanje **znanstvene suradnice** za područje društvenih znanosti, polje psihologija.

**Ad 80.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Katarine Sokić** u znanstveno zvanje **znanstvene suradnice** za područje društvenih znanosti, polje psihologija.

**Ad 81.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Sanje Šoštarić** u znanstveno zvanje **znanstvene suradnice** za područje humanističkih znanosti, polje filologija.

**Ad 82.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Dubravke Bogutovac** u znanstveno zvanje **znanstvene suradnice** za područje humanističkih znanosti, polje filologija, grana povijest i teorija književnosti.

**Ad 83.** Fakultetsko vijeće je tajnim izjašnjavanjem većine prisutnih članova (od 79 glasača, 79 "za", 0 "protiv" i 0 "nevažećih") donijelo sljedeću

**o d l u k u**

Daje se pozitivno mišljenje i prijedlog za izbor **dr. sc. Tončija Valentića** u znanstveno zvanje **znanstvenog suradnika** za područje društvenih znanosti, polje sociologija.

**Ad 84.** Prodekanica dr. sc. T. Bukovčan navodi da se radi o potvrdi odluke o participaciji za upisnu godinu koja slijedi kakvu Vijeće donosi svake godine. Odluka je u velikoj većini stvari ista kao i prošlih godina, a u jednoj stvari se razlikuje. Studenti koji u prethodnoj akademskoj godini steknu više od 55 ECTS bodova ne plaćaju studij i upisuju sljedeću akademsku godinu. Studenti koji imaju manje od 30 ECTS bodova plaćaju participaciju u punoj visini. Jedna razlika ove godine u odnosu na prošle godine je za studente koji steknu između 30 i 54 boda. Naime, dosad je na Filozofskom fakultetu vrijedila odluka da student koji je stekao između 30 i 54 boda plaća do 60 bodova. Senat tako ne naplaćuje odnosno odluka Senata je već godinama drugačija i naplaćuje po neupisanom točnije po nepoloženom ECTS-u što znači da svaki student plaća onoliko bodova koliko ih ima nepoloženih. Naši studenti mogu izbrisati sve izborne kolegije koji mogu potencijalno nositi ECTS bodove koji bi bili naplativi tako da je to što se toga tiče lako rješivo. Promjena se uvodi prvenstveno zato kako bi odluka bila bliže odluci Senata jer je najsigurnije biti unutar odredbi po kojim svi funkcioniraju. Drugi razlog zašto se to uvodi je da su studijski programi ušminkani i broj ECTS bodova nije enormno velik kao što je znao biti. Studentima najčešće ECTS bodovi zapravo narastu pred kraj studija, a tu ostaje odredba koja ide u prilog studenata da izvannominalni studenti plaćaju samo više od 15 upisanih bodova. O navedenoj odluci se pregovaralo sa Studentskim zborom koji je suglasan s prijedlogom.

Fakultetsko vijeće javnim je izjašnjavanjem uz 1 protiv i 5 suzdržanih glasova donijelo je

**ODLUKU**

o visini troškova upisa, visini participacije studenata u troškovima studija i o drugim vidovima plaćanja studenata sveučilišnih studija na Filozofskom fakultetu u akademskoj godini 2019/2020.

Članak 1.

Troškovi upisa u prvu godinu preddiplomskog studija (paket) iznose 270,00 kn.

Troškovi upisa u prvu godinu diplomskog studija (paket) iznose 350,00 kn.

Troškovi upisa u više godine svih studija (upisnina) iznose 200,00 kn.

Članak 2.

Svi pristupnici koji u ak. god. 2019./2020. **prvi puta upisuju prvu godinu redovitih studija** na Fakultetu **oslobođeni su u cijelosti plaćanja participacije** u troškovima studija za ak. god. 2019./2020. Pristupnici koji su koristili pravo studiranja na nekom od visokih učilišta u RH u statusu redovitog studenta bez plaćanja studija te mijenjaju studij i ponovo upisuju 1. godinu studija iste razine u statusu redovitog studenta na Fakultetu, obvezni su platiti participaciju troškova studija u punom iznosu, na prvoj godini studiji, a na višim godinama za njih vrijede jednaka pravila kao i za ostale redovite studente.

U slučaju da Vlada Republike Hrvatske ne donese odluku o uvjetima, kriterijima i načinu subvencioniranja participacije redovitih studenata u troškovima studija i sufinanciranju materijalnih troškova javnim visokim učilištima u Republici Hrvatskoj za sljedeću akademsku godinu kojom u cijelosti ili djelomično preuzima podmirenje dio troškova studija ili ako Sveučilište u Zagrebu i Ministarstvo znanosti obrazovanja i sporta ne potpišu ugovor kojim utvrđuju kriterije za provedbu Odluke Vlade Republike Hrvatske Fakultet će nepodmireni dio troškova studija naplati od studenta.

Članak 3.

Svi studenti na Fakultetu pri upisu u višu godinu studija plaćaju prilikom upisa studijske godine odgovarajuću participaciju na ime troškova svoga studija razmjerno ostvarenom broju ECTS bodova.

Studenti koji su u prethodnoj akademskoj godini iz položenih ispita ostvarili **55 ECTS bodova i više oslobođeni su plaćanja participacije.**

Studenti koji su u prethodnoj akademskoj godini ostvarili između **30 bodova (uključivo) i 54 (uključivo) boda po ECTS** obvezni su participirati u troškovima studija na način da se visina participacije obračunava množenjem broja nepoloženih ECTS bodova iz prethodne akademske godine s cijenom jednog ECTS boda.

Studenti koji su u prethodnoj akademskoj godini ostvarili **manje od 30 bodova po ECTS plaćaju maksimalni iznos participacije u iznosu od 7.200,00 kuna.**

Članak 4.

**Pla**ć**anja participacije za troškove studija oslobođeni su** studenti s utvrđenim invaliditetom od 60% i više ukoliko u prethodnoj akademskoj godini steknu najmanje 30 ECTS bodova.

Članak 5.

**Pla**ć**anja participacije kod upisa u 1. godinu studija oslobođene su i osobe s invaliditetom od 60% i više** koje su prethodno studirale, a nisu završile studij iste razine i to isključivo prilikom prvog upisa na drugi studij iste razine, a u višim godinama za njih vrijede jednaka pravila kao i za ostale redovite studente s invaliditetom od 60%.

Članak 6.

**Redoviti studenti - studenti izvan nominalnog trajanja studija** prilikom upisa izvannominalne godine studija plaćaju participaciju za troškove svoga studija u ak. god. 2019./2020. proporcionalno broju bodova po ECTS za kolegije koje student upisuje izvan nominalnog trajanja studija, tj. za kolegije koji nisu redovito odslušani za nominalnog trajanja preddiplomskog ili diplomskog studija, a koji prelaze ukupan zbroj od 15 ECTS bodova.

Diplomski radovi prijavljeni izvan nominalnog trajanja studija također se naplaćuju proporcionalno prema bodovima po ECTS. Kolegiji koji su odslušani unutar nominalnog trajanja studija (tj. na kojima je stečeno pravo izlaska na ispit) te diplomski radovi prijavljeni unutar nominalnog trajanja studija ne naplaćuju se.

Pri upisu u drugu godinu izvan nominalnog trajanja studija plaćaju samo kolegije koji nisu redovito odslušani za nominalnog trajanja preddiplomskog ili diplomskog studija, a koji prelaze ukupan zbroj od 15 ECTS bodova.

Članak 7.

ECTS bodovi stečeni u akademskoj godini u mirovanju pribrajaju se ECTS bodovima stečenim u prvoj aktivnoj akademskoj godini.

Ako student upiše mirovanje u akademskoj godini za koju je stekao pravo na subvenciju participacije istu koristi u prvoj slijedećoj aktivnoj akademskoj godini.

Ako student upiše mirovanje u akademskoj godini za koju nije stekao pravo na subvenciju participacije nema pravo na subvenciju niti u prvoj slijedećoj aktivnoj akademskoj godini.

Članak 8.

Diplomski radovi prijavljeni unutar nominalnog trajanja studija ne naplaćuju se ako student u tajništvo odsjeka podnese zahtjev za odobrenje teme na za to propisanom obrascu najkasnije do kraja druge godine diplomskog studija.

Odsjeci su dužni donijeti odluku o prihvaćanju ili neprihvaćanju teme diplomskih radova najkasnije u roku 15 dana.

Članak 9.

**Iznimno uspješan student**koji istovremeno studira na dva ili više studija ostvaruje pravo na subvenciju na svim studijima pod jednakim uvjetima.

Članak 10.

Uplata participacije troškova za prvu godinu studija akademske 2019./2020. godine iznosi 7.200,00 kuna i **uplaćuje** seprilikom upisa na žiro račun broj HR1823600001101311177 s pozivom na broj OIB-1005 studenta.

Participacija troškova studija za više godine studija za akademsku 2019./2020. godinu iznosi 7.200,00 kuna i uplaćuje se sukladno potpisanim ugovorima prilikom upisa u prvu godinu.

U iznimnim slučajevima participacija se može platiti na rate.

Obrazložene molbe će se odobravati na temelju ispunjenih posebno određenih kriterija do naknadno utvrđenog datuma.

Članak 11.

Uplata troškova upisa (200,00 odnosno 270,00 ili 350,00 kn) utvrđenih ovom Odlukom uplaćuju se na žiro račun Fakulteta broj HR1823600001101311177 s pozivom na broj OIB-1008 studenta.

Uplata troškova participacije utvrđenih ovom Odlukom uplaćuju se na žiro račun Fakulteta broj HR1823600001101311177 s pozivom na broj OIB-1005 studenta.

Članak 12.

Ova Odluka stupa na snagu danom donošenja i primjenjuje se za 2019./2020. akademsku godinu.

**Ad 85.** Prodekanica dr. sc. Z. Božić Blanuša komentirala je prijedlog izmjena u izvedbenom planu za akad. god. 2019/2020. Sveučilišni Pravilnik o postupku vrednovanja studijskih programa propisuje da se šest mjeseci ranije mora donijeti izvedbeni plan. Ove godine je to učinjeno u travnju, a Povjerenstvo za osiguravanje kvalitete je sada u rujnu bilo zatrpano odsječkim molbama za izmjenama onoga što se izglasalo u travnju. Veći dio tih molbi su bile opravdane molbe, izmjene nositelja i izvođača zato što su nastavnici napredovali pa su postali nositelji kolegija, neki su otišli u mirovinu, neki su imali potrebu zbog odlaska na bolovanje itd. i s takvim molbama nije bio problem. Također ni zamrzavanje izbornih kolegija isto nije problem i Povjerenstvo dopušta i odobrava te molbe za zamrzavanjem izbornih kolegija ukoliko odsjeci doista elaboriraju da ima dovoljan broj izbornih kolegija za studente i da nema nikakvog drugog načina da se ta nastava preraspodijeli s nastavnicima na odsjeku. Međutim, veliki je problem kada se dogodi da se u 9. mjesecu pojave molbe za odmrzavanje kolegija zbog toga što si netko nije dobro računao nastavnu normu i moli članove Vijeća da kolege na odsjecima obavijeste da ne iscrpljuju vrijeme Povjerenstva za kvalitetu na molbe koje ne mogu biti odobrene. Predložila je da se usvoje izmjene kako je predloženo u materijalima.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Prihvaćaju se izmjene u izvedbenom planu za akad. god. 2019/2020. na sljedećima odsjecima:

* Odsjek za anglistiku
* Odsjek za etnologiju i kulturnu antropologiju
* Odsjek za filozofiju
* Odsjek za hungarologiju, turkologiju i judaistiku
* Odsjek za informacijske i komunikacijske znanosti
* Odsjek za istočnoslavenske jezike i književnosti
* Odsjek za klasičnu filologiju
* Odsjek za kroatistiku
* Odsjek za lingvistiku
* Odsjek za povijest
* Odsjek za sociologiju

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 86.** Odobrava se produljenje ugovora s ugovornom DAAD lektoricom **Ivanom Bašić** i austrijskom ugovornom lektoricom **Verom Faber** do 30. rujna 2020.

**Ad 87.** Odobrava se angažiranje **Simone Gotal**, ugovorne lektorice za slovenski jezik na Katedri za slovenski jezik i književnostOdsjeka za južnoslavenske jezike i književnosti u akademskoj godini 2019/2020.

**Ad 88.** Odobrava se angažiranje ugovornog stranog lektora za talijanski jezik **Luigija Piemontesea** na Odsjeku za talijanistikuu akad. god. 2019/2020.

**Ad 88.1.** Odobrava se angažiranje vanjskog suradnika na Odsjeku za klasičnu filologiju u zimskom semestru akad. god. 2019/2020.:

**Josip Parat** (Hrvatski institut za povijest, Zagreb)

*Povijest grčkog jezika: helenistički grčki*

*Povijest grčkog jezika: grčki rečenični period klasičnoga i poklasičnoga razdoblja*

Odobrava se angažiranje vanjskih suradnika na Odsjeku za pedagogiju u zimskom semestru akad. god. 2019/2020.:

* **izv. prof. dr. sc. Goran Livazović** (Filozofski fakultet, Osijek)

*Pedagogija slobodnog vremena*, obvezni, 2P/4S

* **dr. sc. Petar Smontara** (Gimnazija A. G. Matoša, Samobor)

*Osnove pedagogije*, obvezni, 4S

*Pedagoška resocijalizacija*, obvezni, 2S

* **Katarina Posavec**, prof. ped. (OŠ Malešnica, Zagreb)

*Obrazovanje darovitih*, obvezni, 4S

**Ad 89.** Izabiru se mentori Odsjeka za filozofiju za kolegije *Nastavna praksa filozofije I* i *Nastavna praksa filozofije II* u ak. god. 2019/2020. (voditelj kolegija: doc. dr. sc. Raul Raunić):

1. Milana Funduk, prof.

Klasična gimnazija, Križanićeva 4a, 10000 Zagreb

2. Tomislav Reškovac, prof.

Privatna klasična gimnazija, Harambašićeva 19, 10000 Zagreb

3. Andrej Ciglar, prof.

XVI. gimnazija, Križanićeva 4a, 10000 Zagreb

4. Krešimir Gracin, prof.

XV. gimnazija, Jordanovac 8, 10000 Zagreb

**Ad 90.** Izabiru se mentori Odsjeka za klasičnu filologiju za *Metodiku nastave klasičnih jezika* u akad. god. 2019/2020.:

Ivana Jelić, prof. – V. gimnazija, Klaićeva 1, Zagreb

Ariana Stepinac, prof. – Klasična gimnazija, Križanićeva 4a, Zagreb

**Ad 91.** Izabiru se mentori Odsjeka za povijest umjetnosti za nastavnu praksu na diplomskome studiju za akademsku godinu 2019/2020.

1. Darko Gregec, *Gimnazija* *Lucijana Vranjanina*, Trg hrvatskih pavlina 1, Zagreb

2. Ira Mardešić, *XVIII. gimnazija*, Mesićeva ulica 35, Zagreb

3. Vesna Mišljenović, *V. gimnazija*, Ulica Vjekoslava Klaića 1, Zagreb

**Ad 92.** Izabiru se mentori Odsjeka za romanistiku na nastavničkom smjeru Diplomskog studija francuskog jezika i književnosti u zimskom semestru ak. god. 2019/2020.:

Mirela Baldé – XVI. gimnazija, Križanićeva 4a

Tatjana Banožić – I. gimnazija, Avenija Dubrovnik 36

Mirjana Franić – IX. gimnazija, Dobojska 12

Jasnica Rebrović – I. gimnazija, Avenija Dubrovnik 36

Jasnica Rebrović – IV. gimnazija, Ulica Žarka Dolinara 9

Spomenka Šabić – IV. gimnazija, Ulica Žarka Dolinara 9

Galjina Venturin – Klasična gimnazija, Križanićeva 4a

Alka Vrsalović – Gornjogradska gimnazija, Trg Katarine Zrinske 5

**Ad 93.** Izabiru se mentori Odsjeka za romanistiku na nastavničkom smjeru Diplomskog studija španjolskog jezika i književnosti u ak. god. 2019/2020.:

Cvjetanka Božanić, X. GIMNAZIJA IVANA SUPEKA, Klaićeva 7, Zagreb

Miranda Hercigonja, GIMNAZIJA LUCIJANA VRANJANINA, Trg hrvatskih pavlina 1, Zagreb

Iris Radetić, GORNJOGRADSKA GIMNAZIJA, Trg Katarine Zrinske, Zagreb

Danica Papić Koren, Škola stranih jezika SOVA, Varšavska 14, Zagreb

Silvija Baltić Ban, IV. GIMNAZIJA, Ulica Ž. Dolinara 9, Zagreb

Ana Dorešić, XVIII. GIMNAZIJA, Mesićeva 35, Zagreb

Antonija Gojčeta, Hotelijersko-turistička škola, Frankopanska 8, Zagreb

Vlatka Potkonjak, KLASIČNA GIMNAZIJA, Križanićeva 4a,

Zrinka Vancaš, II. GIMNAZIJA, Križanićeva 4, Zagreb

**Ad** **94.** Prihvaća se izvještaj poslijedoktorandice **dr. sc. Jelene Spreicer** o radu na Odsjeku za germanistiku.

**Ad 95.** Prihvaća se izvještaj poslijedoktorandice **dr. sc. Monike Blagus** o radu na Odsjeku za germanistiku.

**Ad 96.** Prihvaća se izvještaj o radu **Hrvoja Tuteka**, asistenta na Odsjeku za anglistiku.

**Ad 97.** Prihvaća se izvještaj o radu **Matee Radošević**, asistentice na Odsjeku za informacijske i komunikacijske znanosti.

**Ad 98.** Prihvaća se izvještaj o radu **Zvonimira Glavaša,** asistenta na Katedri za teoriju književnosti Odsjeka za kroatistiku.

**Ad 99.** Imenuje se stručno povjerenstvo za ocjenu teme **Marijane Ivić** pod naslovom **Suodnos umjetnosti i edukacije u dramskom stvaralaštvu Vojmila Rabadana**, na poslijediplomskome doktorskome studiju Književnosti, izvedbenih umjetnosti, filma i kulture, mentorica: doc. dr. sc. Dubravka Crnojević-Carić (Akademija dramske umjetnosti, Zagreb)

1. prof. dr. sc. Lada Čale Feldman

2. doc. dr. sc. Višnja Kačić Rogošić

3. doc. dr. sc. Marija Bartulović

4. doc. dr. sc. Dubravka Crnojević-Carić (Akademija dramske umjetnosti, Zagreb)

5. doc. dr. sc. Nataša Govedić (Akademija dramske umjetnosti, Zagreb)

**Ad 100.** Mijenja se stručno povjerenstvo za ocjenu teme **Tihane Babić** na poslijediplomskome doktorskome studiju informacijskih i komunikacijskih znanosti pod naslovom **Promjene paradigme korištenja društvenih medija u visokom obrazovanju,** mentorice: prof. dr. sc. Gordana Vilović (Fakultet političkih znanosti, Zagreb) i prof. dr. sc. Ljubica Bakić-Tomić (Veleučilište Baltazar Zaprešić)

1. prof. dr. sc. Sonja Špiranec

2. prof. dr. sc. Gordana Vilović (Fakultet političkih znanosti, Zagreb)

3. doc. dr. sc. Leo Mršić (Visoko učilište Algebra, Zagreb)

**Ad 101.** Imenuje se stručno povjerenstvo za ocjenu teme **Senke Zavišić** pod naslovom **Društvene mreže kao komunikacijska platforma malih i obiteljskih hotela***,* naposlijediplomskome doktorskome studiju Informacijskih i komunikacijskih znanosti*,* mentor: izv. prof. dr. sc. Krešimir Pavlina

1.doc. dr. sc. Vedran Juričić

2. izv. prof. dr. sc. Krešimir Pavlina

3. prof. dr. sc. Ljubica Bakić Tomić (Veleučilište Baltazar, Zaprešić)

**Ad 102.** Imenuje se stručno povjerenstvo za ocjenu teme **Ivane Čavar** na poslijediplomskome doktorskome studiju Sociologije pod naslovom **Profesionalni identitet i njegova uloga u oblikovanju političkih vrijednosti**, mentor: izv. prof. dr. sc. Dragan Bagić

1. prof. dr. sc. Jasminka Lažnjak

2. doc. dr. sc. Tijana Trako Poljak

3. izv. prof. dr. sc. Andrija Henjak (Fakultet političkih znanosti, Zagreb)

**Ad 103.** Imenuje se stručno povjerenstvo za ocjenu teme **Jagode Mesić** pod naslovom **Informacijsko ponašanje u kontekstu oblikovanja stavova o sveučilištu i visokom obrazovanju,** na poslijediplomskome doktorskome studiju Informacijskih i komunikacijskih znanosti, mentorica: prof. dr. sc. Sonja Špiranec

1. prof. dr. sc. Mihaela Banek Zorica

2. prof. dr. sc. Sonja Špiranec

3. prof. dr. sc. Polona Vilar (Filozofska fakulteta Univerze v Ljubljani)

**Ad 104.** Imenuje se stručno povjerenstvo za ocjenu teme **Josipa Katalinića** pod naslovom **Identifikacija zlonamjernih korisničkih računa na Twitteru**, na poslijediplomskome doktorskome studiju Informacijskih i komunikacijskih znanosti, mentorica: prof. dr. sc. Sanja Seljan

1. dr. sc. Ivan Dunđer, zn. suradnik

2. prof. dr. sc. Sanja Seljan

3. prof. dr. sc. Mirjana Pejić Bach (Ekonomski fakultet, Zagreb)

**Ad** **105.** Imenuje se stručno povjerenstvo za ocjenu teme **Željka Trbušića** pod naslovom **Metode analize i optimizacije procesa optičkog prepoznavanja znakova u arhivskim informacijskim sustavima**, na poslijediplomskome doktorskome studiju Informacijskih i komunikacijskih znanosti, mentor: prof. dr. sc. Hrvoje Stančić

1. prof. dr. sc. Sanja Seljan

2. prof. dr. sc. Hrvoje Stančić

3. nasl. izv. prof. dr. sc. Arian Rajh (Agencija za lijekove i medicinske proizvode RH)

**Ad 106.** Imenuje se stručno povjerenstvo za ocjenu teme **Nikole Bakarića** pod naslovom **Automatska klasifikacija žanrova hrvatske usmene književnosti** na poslijediplomskome doktorskome studiju Informacijskih i komunikacijskih znanosti, mentorica: prof. dr. sc. Nives Mikelić Preradović

1. doc. dr. sc. Petra Bago

2. doc. dr. sc. Davor Nikolić

3. izv. prof. dr. sc. Sanda Martinčić Ipšić (Odjel za informatiku, Sveučilište u Rijeci)

**Ad** **107.** Imenuje se stručno povjerenstvo za ocjenu teme **Jasmina Klindžića** pod naslovom **Prediktivni i statički modeli analitike učenja u sustavu učenja na daljinu,** na poslijediplomskome doktorskome studiju Informacijskih i komunikacijskih znanosti, mentorica: prof. dr. sc. Mihaela Banek Zorica

1. prof. dr. sc. Nikolaj Lazić

2. prof. dr. sc. Mihaela Banek Zorica

3. prof. dr. sc. Ljiljana Zekanović Korona (Sveučilište u Zadru)

**Ad 108.** Imenuje se stručno povjerenstvo za ocjenu teme **Darije Marjanović** pod naslovom **Digitalni zavičaj - uloga Facebooka u očuvanju i restrukturiranju lokalnog identiteta**, na poslijediplomskome doktorskome studiju Informacijskih i komunikacijskih znanosti, mentorica: prof. dr. sc. Nada Zgrabljić Rotar (Hrvatski studiji, Zagreb)

1. prof. dr. sc. Mihaela Banek Zorica

2. doc. dr. sc. Marijeta Rajković Iveta

3. prof. u miru dr. sc. Stjepan Malović (Sveučilište u Zadru)

**Ad 109.** Imenuje se stručno povjerenstvo za ocjenu teme **Mirele Polić** pod naslovom **Primjena heuristika u odnosima s javnostima**, na poslijediplomskome doktorskome studiju Informacijskih i komunikacijskih znanosti, mentorica: prof. dr. sc. Ljubica Bakić Tomić (Veleučilište Baltazar, Zaprešić)

1. prof. dr. sc. Tomislava Lauc

2. prof. dr. sc. Ljubica Bakić Tomić (Veleučilište Baltazar, Zaprešić)

3. prof. dr. sc. Vladimir Šimović (Veleučilište Baltazar, Zaprešić)

**Ad 110.** Mijenja se stručno povjerenstvo za ocjenu teme **Ivana Slade Šilovića** pod naslovom **Harmonizacija podatkovnog modula za radiologiju u zdravstvenom informacijskom sustavu**, na poslijediplomskome doktorskome studiju Informacijskih i komunikacijskih znanosti, mentori: prof. dr. sc. Sanja Seljan i dr. sc. Ivica Prlić (Institut za medicinska istraživanja i medicinu rada, Zagreb)

1. dr. sc. Ivan Dunđer, zn. suradnik

2. prof. dr. sc. Sanja Seljan

3. doc. dr. sc. Jelena Popić (Medicinski fakultet, Zagreb)

**Ad 111.** Prihvaća se tema **Jasenka Zekića** pod naslovom **Uloga javnog prijevoza u razvoju Pule tijekom 20. stoljeća,** na poslijediplomskome doktorskome studiju Modernei suvremene hrvatske povijesti u europskom i svjetskom kontekstu, mentor: izv. prof. dr. sc. Igor Duda (Sveučilište Jurja Dobrile u Puli).

**Ad 112.** Prihvaća se tema **Lille Anne Trubics** pod naslovom **Slika Mađara u publicističkim tekstovima i memoarskoj prozi Marije Jurić Zagorke,** na poslijediplomskome doktorskome studiju Hrvatske kulture, mentori: doc. dr. sc. Maša Grdešić i dr. sc. István Blazsetin (Sveučilište u Pečuhu, Filozofski fakultet, Institut za slavistiku, Odjel za kroatistiku, Mađarska (Pécsi Tudományegyetem, Bölcsészettudományi Kar, Szlavisztika Intézet, Horvát Tanszék, Mađarska)).

**Ad 113.** Prihvaća se tema **Dženana Brigića** pod naslovom **Višeslojno naselje Gornja Tuzla u hronologiji neolita sjeveroistočne Bosne** (Višeslojno naselje Gornja Tuzla u kronologiji neolitika sjeveroistočne Bosne), na poslijediplomskome doktorskome studiju Arheologije, mentor: doc. dr. sc. Marcel Burić. Odobrava se pisanje rada na bosanskom jeziku.

**Ad 114.** Prihvaća se tema **Maje Krznarić Škrivanko** pod naslovom **Obrasci naseljavanja i prostorno oblikovanje naselja sopotske kulture na vinkovačkom području**,na poslijediplomskome doktorskome studiju Arheologije, mentorica: prof. dr. sc. Tihomila Težak-Gregl.

**Ad 115.** Prihvaća se tema **Marija Carića** pod naslovom **Prehrana i zdravstveno stanje brončanodobnih stanovnika istočnojadranske obale i zaleđa: bioarheološki i biokemijski pristup**, na poslijediplomskome doktorskome studiju Arheologije, mentorica: prof. dr. sc. Tihomila Težak-Gregl.

**Ad 116.** Prihvaća se tema **Tee Gutović** pod naslovom **Utjecaj društvenog kapitala i lokalnog gospodarskog konteksta na poduzetničke namjere studenata**, na poslijediplomskome doktorskome studiju Sociologije, mentorica: prof. dr. sc. Jasminka Lažnjak.

**Ad 117.** Prihvaća se izvještaj stručnoga povjerenstva za ocjenu teme **Stenni Milevoj Šuran** pod naslovom **Problemi Čehovljevih dramsko-scenskih identiteta - perspektiva kognitivne znanosti** na poslijediplomskome doktorskome studiju Književnosti, izvedbenih umjetnosti, filma i kulture, mentorice: doc. dr. sc. Dubravka Crnojević-Carić (Akademija dramske umjetnosti u Zagrebu) i izv. prof. dr. sc. Iva Rosanda Žigo (Sveučilište Sjever, Koprivnica). Predlaže se dorada teme.

**Ad 118.** Prihvaća se tema **Vedrana Dukovskog** pod naslovom **Vojna uprava Jugoslavenske armije i gospodarske prilike u hrvatskom dijelu Istre 1945.-1947.**, na poslijediplomskome doktorskome studiju Moderne i suvremene hrvatske povijesti u europskom i svjetskom kontekstu, mentor: izv. prof. dr. sc. Igor Duda (Sveučilište Jurja Dobrile u Puli).

U narednim točkama dnevnog reda Fakultetsko vijeće izjašnjavalo se javno nakon čega su uz 1 *suzdržani* glas donijete sljedeće

**o d l u k e**

**Ad 119.** Imenuje se stručno povjerenstvo za ocjenu doktorskoga rada **Olgice Vlašić** **Cikojević**, pod naslovom **Predstavljanje kulturnog nasljeđa i identiteta – Dernek u Imotskoj krajini i zapadnoj Hercegovini**, mentor: prof. dr. sc. Goran Pavel Šantek

1. doc. dr. sc. Tihana Rubić

2. prof. dr. sc. Goran-Pavel Šantek

3. dr. sc. Tvrtko Zebec, zn. savjetnik (Institut za etnologiju i folkloristiku, Zagreb)

**Ad 120.** Imenuje se stručno povjerenstvo za ocjenu doktorskoga rada **Irine Masnikosa** pod naslovom **Analiza i procesiranje elipse glagolske skupine u hrvatskome jeziku – ograničenja informacijske strukture,** mentorica: prof. dr. sc. Anita Peti-Stantić

1. prof. dr. sc. Ida Raffaelli

2. dr. sc. Kristina Štrkalj Despot, znan. savjetnica (Institut za hrvatski jezik i jezikoslovlje, Zagreb)

3. prof. dr. sc. Anita Peti-Stantić

**Ad 121.** Imenuje se stručno povjerenstvo za ocjenu doktorskoga rada **Mateje Hulina** pod naslovom **Prehrambene navike neolitičkoga stanovništva na području Hrvatske,** mentorica: prof. dr. sc. Tihomila Težak-Gregl

1. doc. dr. sc. Marcel Burić

2. prof. dr. sc. Stašo Forenbaher, (Institut za antropologiju, Zagreb)

3. prof. dr. sc. Tihomila Težak-Gregl

**Ad 122.** Imenuje se stručno povjerenstvo za ocjenu doktorskoga rada **Marine Sonora** pod naslovom **Trustworthiness of science in the nexus between science, society and policy,**mentor: izv. prof. dr. sc. Hrvoje Jurić

1. prof. dr. sc. Lino Veljak

2. izv. prof. dr. sc. Davor Lauc

3. dr. sc. Adrijana Šuljok, znanstvena suradnica (Institut za društvena istraživanja, Zagreb)

**Ad 123.** Imenuje se stručno povjerenstvo za ocjenu doktorskoga rada **Tamare Čendo Metzinger** pod naslovom **Upravljanje informacijama i osiguravanje kvalitete na visokim učilištima**, mentor: prof. dr. sc. Damir Boras (Sveučilište u Zagrebu)

1. prof. dr. sc. Nives Mikelić Preradović

2. prof. dr. sc. Jadranka Lasić Lazić

3. prof. dr. sc. Marin Milković (Sveučilište Sjever)

**Ad 124.** Imenuje se stručno povjerenstvo za ocjenu doktorskoga rada **Gordane Paić** pod naslovom **Kauzalne povezanosti informatičkih i matematičkih kompetencija u osnovnoj školi**, mentor: izv. prof. dr. sc. Krešimir Pavlina

1. prof. dr. sc. Mihaela Banek Zorica

2. prof. dr. sc. Vesna Vlahović Štetić

3. prof. dr. sc. Ljubica Bakić Tomić (Sveučilište Sjever)

**Ad 125.** Imenuje se stručno povjerenstvo za ocjenu doktorskoga rada **Goranke Horjan** pod naslovom **Strateško planiranje i upravljanje u nacionalnim muzejima**, mentor: doc. dr. sc. Darko Babić

1. izv. prof. dr. sc. Goran Zlodi

2. prof. dr. sc. Hrvoje Stančić

3. dr. sc. Sanja Tišma, znan. savj. (Institut za razvoj i međunarodne odnose, Zagreb)

**Ad 126.** Imenuje se stručno povjerenstvo za ocjenu doktorskoga rada **Luke Brajkovića** pod naslovom **Simulacijski sustav odigravanja uloga kao alat tehnološkoga razvoja**, mentor: dr. sc. Winton Afrić (Visoko učilište Algebra)

1. doc. dr. sc. Vedran Juričić

2. izv. prof. dr. sc. Krešimir Pavlina

3. prof. dr. sc. Goran Bubaš (FOI, Varaždin)

**Ad 127.** Imenuje se stručno povjerenstvo za ocjenu doktorskoga rada **Luke Pejića** pod naslovom **Kriminal i represivni sustav u Osijeku u okvirima modernizacijskih procesa (1868.-1918.)**, mentor: prof. u miru dr. sc. Drago Roksandić

1. prof. dr. sc. Damir Agičić

2. doc. dr. sc. Branimir Janković

3. dr. sc. Dinko Župan (Hrvatski institut za povijest, Podružnica za povijest Slavonije, Srijema i Baranje u Slavonskom Brodu)

**Ad 128.** Imenuje se stručno povjerenstvo za ocjenu doktorskoga rada **Nataše Mataušić** pod naslovom **Diana Budisavljević i građanska akcija spašavanja djece – žrtava ustaškoga režima**, mentor: prof. dr. sc. Ivo Goldstein

1. doc. dr. sc. Goran Hutinec

2. izv. prof. dr. sc. Hrvoje Klasić

3. prof. dr. sc. Vjeran Pavlaković (Filozofski fakultet, Rijeka)

**Ad 129.** Imenuje se stručno povjerenstvo za ocjenu doktorskoga rada **Mitje Ružojčića** pod naslovom **Uloga implicitne agresivnosti u objašnjavanju nepoželjnoga organizacijskoga ponašanja,** mentor: izv. prof. dr. sc. Zvonimir Galić

1. prof. dr. sc. Željko Jerneić

2. izv. prof. dr. sc. Zvonimir Galić

3. prof. dr. sc. Zoran Sušanj (Filozofski fakultet, Rijeka)

**Ad** **130.** Imenuje se stručno povjerenstvo za ocjenu doktorskoga rada **Marije Stamać Ožanić** pod naslovom **Provjera Higginsove teorije neusklađenoga pojma o sebi adolescenata u odnosu na očekivanja roditelja i vršnjaka,** mentorica: prof. dr. sc. Željka Kamenov

1. prof. dr. sc. Gordana Keresteš

2. prof. dr. sc. Željka Kamenov

3. prof. dr. sc. Zvjezdan Penezić (Odjel za psihologiju, Sveučilište u Zadru)

**Ad** **131.** Imenuje se stručno povjerenstvo za ocjenu doktorskoga rada **Gorana Koletića** pod naslovom **A Longitudinal Analysis of the Association between Adolescents’ Use of Sexually Explicit Material and Risky Sexual Behaviors** (Longitudinalna analiza povezanosti uporabe seksualno eksplicitnih sadržaja i rizičnih seksualnih ponašanja među adolescentima), mentor: prof. dr. sc. Aleksandar Štulhofer

1. doc. dr. sc. Ivan Landripet

2. prof. dr. sc. Benjamin Čulig

3. prof. dr. sc. Goran Milas (Institut društvenih znanosti *Ivo Pilar*, Zagreb)

**Ad 132.** Imenuje se stručno povjerenstvo za ocjenu doktorskoga rada **Sanje Miketić-Curman** pod naslovom **Društveni učinci tvornice u lokalnoj zajednici – proučavanje tvornice valovitoga papira u Zaboku**, mentor: prof. emeritus dr. sc. Ognjen Čaldarović

1. prof. dr. sc. Jasminka Lažnjak

2. doc. dr. sc. Jana Vukić

3. dr. sc. Drago Čengić, znan. savjetnik (Institut društvenih znanosti *Ivo Pilar*, Zagreb)

**Ad 133.** Mijenja se stručno povjerenstvo za ocjenu doktorskoga rada **Jadranke Lisek** pod naslovom **Visokoškolska knjižnica kao nositeljica mrežnoga informalnog učenja novoupisanih studenata**, mentori: prof. u miru dr. sc. Aleksandra Horvat i prof. dr. sc. Mario Žagar (Fakultet elektrotehnike i računarstva, Zagreb)

1. izv. prof. dr. sc. Ana Barbarić

2. doc. dr. sc. Ivana Hebrang Grgić

3. prof. u miru dr. sc. Jelka Petrak (Medicinski fakultet, Zagreb)

U narednim točkama dnevnog reda Fakultetsko vijeće izjašnjavalo se javno nakon čega su jednoglasno donijete sljedeće

**o d l u k e**

**Ad 134.** Prihvaća se izvještaj stručnoga povjerenstva i pozitivno ocjenjuje doktorski rad **Zdravke Biočina** pod naslovom **Prepoznavanje i akustička analiza govora otoka Brača**.

**Ad** **135.** Prihvaća se izvještaj stručnoga povjerenstva i pozitivno ocjenjuje doktorski rad **Ane Dugandžić** pod naslovom **Somatski frazemi u hrvatskom i ukrajinskom jeziku.**

**Ad 136.** Prihvaća se izvještaj stručnoga povjerenstva i pozitivno ocjenjuje doktorski rad **Josipa Galića** pod naslovom **Sintaksa imperativnih rečenica u hrvatskoglagoljskim neliturgijskim zbornicima.**

**Ad 137.** Prihvaća se izvještaj stručnoga povjerenstva i pozitivno ocjenjuje doktorski rad **Martine Mičija Palić** pod naslovom **Pijanistice zagrebačke sredine s kraja 19. i prve polovine 20. stoljeća u svjetlu suvremenoga pijanizma i glasovirske pedagogije**.

**Ad 138.** Prihvaća se izvještaj stručnoga povjerenstva i pozitivno ocjenjuje doktorski rad **Tamare Bakran** pod naslovom **Koncept žudnje u poeziji Vesne Krmpotić.**

**Ad 139.** Prihvaća se izvještaj stručnoga povjerenstva i pozitivno ocjenjuje doktorski rad **Vlatka Čakširana** pod naslovom **Kulturne politike i kulturne prakse grada Siska 1945.-1965.**

**Ad 140.** Prihvaća se izvještaj stručnoga povjerenstva i pozitivno ocjenjuje doktorski rad **Ive Jazbec Tomaić** pod naslovom **Povijesni tekstil u nekadašnjoj Porečkoj biskupiji od 15. do 18. stoljeća**.

**Ad 141.** Prihvaća se izvještaj stručnoga povjerenstva i pozitivno ocjenjuje doktorski rad **Sheruze Osmani Ballazhi** pod naslovom **Dječji međugrupni kontakt i stavovi u većinsko-manjinskom kontekstu: uloga obiteljskoga prijenosa etničkoga identiteta i socijalnih normi.**

**Ad 142.** Obustavlja se postupak ocjene teme **Sunčice Markanović** pod naslovom **Senjski uskoci iz mletačke perspektive - interkulturni imagemi i imaginariji na istočnom Jadranu u ranom novom vijeku**, na poslijediplomskome doktorskome studiju Predmoderne povijesti, na zahtjev studentice.

**Ad 143.** Imenuje se **prof. dr. sc. Sonja Špiranec** voditeljicom doktorskoga studija Informacijskih i komunikacijskih znanosti od ak. godine 2019/2020.

**Ad 144.** Prihvaća se sporazum o međunarodnom dvojnom doktoratu između University of Quintana Roo, Mexico i Sveučilišta u Zagrebu za studenta Adriana Hernandeza Santistebana na poslijediplomskom doktorskom studiju Sociologije.

**Ad 145.** Imenuje se stručno povjerenstvo za ocjenu završnog specijalističkog rada **Alenke Krivičić Jedrejčić** pod naslovom **Važnost terapijskog odnosa za ishod psihoterapije,** mentorica: prof. dr. sc. Lidija Arambašić

1. prof. dr. sc. Željka Kamenov

2. prof. dr. sc. Lidija Arambašić

3. prof. dr. sc. Ivanka Živčić Bećirević (Filozofski fakultet, Rijeka)

**Ad 146.** Prihvaća se tema **Tihane Kosi** za izradu završnog specijalističkog rada na poslijediplomskome specijalističkomestudiju Kliničke psihologije pod naslovom **Psihološka otpornost i oporavak od psihičkih bolesti,** mentorica: doc. dr. sc. Anita Lauri Korajlija.

**Ad 147.** Odobrava se **doc. dr. sc. Dolores Grmača** korištenje slobodne studijske godine u ljetnom semestru ak. god. 2019/20. i zimskom semestru ak. god. 2020/21.

**Ad 148.** Imenuje se **doc. dr. sc. Tibor Komar** za pročelnika i **doc. dr. sc. Tihana Rubić** za zamjenicu pročelnika Odsjeka za etnologiju i kulturnu antropologiju za ak. godinu 2019/2020. i 2020/2021.

**Ad 149.** Imenuje se **doc. dr. sc. Krešimir Šojat** za pročelnika i **doc. dr. sc. Božo Bekavac** za zamjenika pročelnika Odsjeka za lingvistiku za akad. god. 2019/2020. i 2020/2021.

**Ad 150.** Imenuje se **doc. dr. sc. Zvonimir Komar** za pročelnika i **doc. dr. sc. Marija Bartulović** za zamjenicu pročelnika Odsjeka za pedagogiju za akad. god. 2019/20. i 2020/21.

**Ad 151.** Imenuje se **doc**. **dr. sc. Đurđica Čilić Škeljo** za pročelnicu i **doc.** **dr. sc. Suzana Kos** za zamjenicu pročelnice Odsjeka za zapadnoslavenske jezike i književnosti za akad. god. 2019/2020. i 2020/2021.

**Ad 152.** Imenuje se **Petra Barbarić, predavačica,** za voditeljicu i **Azra Plićanić Mesić, viša predavačica,** za zamjenicu voditeljice Centra za strane jezike za akad. god. 2019/2020. i 2020/2021.

**Ad 153.** Imenuje se **izv. prof. dr. sc. Domagoj Tončinić** za predstojnika Katedre za antičku provincijalnu i ranokršćansku arheologiju za akad. god. 2019/2020. i 2020/2021.

**Ad 154.** Imenuje se **prof. dr. sc. Krešimir Filipec** za predstojnika Arheološkog zavoda Odsjeka za arheologiju za akad. god. 2019/20. i 2020/21.

**Ad 155.** Imenuje se **doc. dr. sc. Andrea Milanko** za predstojnicu Katedre za teoriju književnosti na Odsjeku za kroatistiku za ak. god. 2019/20. i 2020/21.

**Ad 156.** Imenuju se predstojnici katedri na Odsjeku za lingvistiku za akad. god. 2019/20. i 2020/21.:

Predstojnik Katedre za algebarsku i računalnu lingvistiku: prof. dr. sc. Marko Tadić

Predstojnica Katedre za opću lingvistiku: prof. dr. sc. Vlasta Erdeljac

Predstojnik Katedre za poredbenu lingvistiku: prof. dr. sc. Ranko Matasović

Predstojnik Katedre za semiologiju: prof. dr. sc. Mislava Bertoša

Predstojnik Katedre za primijenjenu lingvistiku: prof. dr. sc. Milorad Pupovac

**Ad 157.** Premješteno u 2.1.

**Ad 158.** Premješteno u 2.2.

**Ad 159.** Prodekan za znanost dr. sc. D. Bagić izvijestio je o pristiglim prijedlozima za Nagrade Fakulteta koje se dodjeljuju povodom Dana Fakulteta 19. listopada, a u skladu s Pravilnikom o dodjeli javnih priznanja i nagrada Filozofskoga fakulteta. Dekanica je imenovala povjerenstvo u sastavu: dr. sc. Ekrem Čaušević, dr. sc. Meri Tadinac, dr. sc. Ivana Vidović Bolt i Norma Trkovnik kao predstavnik Studentskog zbora i prodekan za znanost i međunarodnu suradnju kao član Uprave u navedenom povjerenstvu. Povjerenstvo predlaže da se ove godine dodijeli jedna Povelja i to prof. dr. sc. Daliboru Blažini. Pristigla su tri prijedloga, a Povjerenstvo je detaljno razmotrilo sva tri prijedloga i zaključak Povjerenstva je bio da se drži naglasaka iz samog Pravilnika, dakle da se povelja dodjeljuje za iznimni doprinos instituciji u znanstvenom, nastavnom, stručnom i svakom drugom smislu. Za Godišnju nagradu je pristiglo je osam prijedloga, a Povjerenstvo predlaže da se nagrada dodijeli:

o užem timu znanstvenoistraživačkog projekta Prospektivno biopsihosocijalno istraživanje utjecaja seksualno eksplicitnih materijala na socijalizaciju i zdravlje mladih (PROBIOPS): prof. dr. sc. Aleksandar Štulhofer, doc. dr. sc. Ivan Landripet i asist. Goran Koletić (Odsjek za sociologiju)

o prof. dr. sc. Cvijeti Pavlović – za prijepis i prijevod poezije Ide Verona, objavljen kao drugi svezak autoričinih Sabranih djela (Izdanja Antibarbarus – Hrvatsko nacionalno vijeće Crne Gore, Zagreb 2018.) (Odsjek za komparativnu književnost)

o doc. dr. sc. Ivani Brković – za knjigu Političko i sveto. Identitet prostora i prostori identiteta u dubrovačkoj književnosti 17. stoljeća (Zagreb-Dubrovnik, HAZU 2018.) (Odsjek za kroatistiku)

Za Nagradu Franjo Marković pristiglo je jedanaest prijedloga, a dodjeljuje se maksimalno pet nagrada. Prijedlog Povjerenstva je sljedeći:

o Klub studenata anglistike X.A. – za organizaciju međunarodne studentske konferencije „Anglophonia: New Frontiers“ (Odsjek za anglistiku)

o Anamarija Lonza – za diplomski rad Mrežna struktura disfunkcionalnih vjerovanja u podlozi poremećaja ličnosti (Odsjek za psihologiju)

o Studenti psihologije: Ivana Car, Ana Kraljević, Sandro Krašić i Gabrijela Mikulić – za organizaciju kongresa studenata psihologije „Psihozij“ (18. do 21. svibnja 2018.) (Odsjek za psihologiju)

o Urednice 14. broja Časopisa za književnu i kulturalnu teoriju k.: Barbara Gregov, Veronika Mesić, Petra Požgaj, Natalija Iva Stepanović i Ivana Mihaela Žimbrek (Odsjek za komparativnu književnost)

o Vjekoslav Blazsetin – za diplomski rad „Slika Tita u popularnoj kulturi između 1948. i 1953. godine: komparativna analiza“ (Odsjek za kroatistiku).

O prijedlogu Povjerenstva otvorena je rasprava.

Dr. sc. T. Petrović Leš postavila je pitanje zašto je Povjerenstvo odlučilo dodijeliti samo jednu Povelju ako je Pravilnikom određeno da se mogu dodijeliti dvije.

Dr. sc. D. Bagić odgovorio da je razlog to što je Povjerenstvo procijenilo da od ponuđenih dobitnika prof. Blažina se doista ističe, da su drugi predloženici kvalitetni, ali odgovaraju prosjeku ljudi koji su imali karijeru redovnog profesora u trajnom zvanju. Povjerenstvo je vodilo diskusiju o tome i zaključeno je da Povelja nije medalja koja se dodjeljuje svakom umirovljeniku koji je uredno prosječno dobro obavljao svoj posao, a koji se ne ističe. Zaključuje da je poanta bila da Povelja mora biti nešto što se ističe i da se ne smije dopustiti da dobitnici ovise o strukturi prijavljenih.

Nakon rasprave, u skladu s Pravilnikom o dodjeli javnih priznanja i nagrada Filozofskoga fakulteta te na temelju mišljenja Povjerenstva za nagrade, Fakultetsko vijeće javnim je izjašnjavanjem uz 5 suzdržanih glasova donijelo je sljedeću

**ODLUKU**

**o dodjeli javnih priznanja i nagrada Filozofskoga fakulteta**

1. **Povelja Filozofskoga fakulteta:**

* prof. dr. sc. **Dalibor Blažina** (Odsjek za zapadnoslavenske jezike i književnosti)

1. **Godišnja nagrada Filozofskoga Fakulteta:**

* Uži tim znanstvenoistraživačkog projekta *Prospektivno biopsihosocijalno istraživanje utjecaja seksualno eksplicitnih materijala na socijalizaciju i zdravlje mladih* (PROBIOPS): prof. dr. sc. **Aleksandar Štulhofer**, doc. dr. sc. **Ivan Landripet** i asist. **Goran Koletić** (Odsjek za sociologiju)
* prof. dr. sc. **Cvijeta Pavlović** – za prijepis i prijevod poezije Ide Verona, objavljen kao drugi svezak autoričinih *Sabranih djela* (Izdanja Antibarbarus – Hrvatsko nacionalno vijeće Crne Gore, Zagreb 2018.) (Odsjek za komparativnu književnost)
* doc. dr. sc. **Ivana Brković** – za knjigu *Političko i sveto. Identitet prostora i prostori identiteta u dubrovačkoj književnosti 17. stoljeća* (Zagreb-Dubrovnik, HAZU 2018.) (Odsjek za kroatistiku)

1. **Nagrada Franjo Marković:**

* **Klub studenata anglistike X.A.** – za organizaciju međunarodne studentske konferencije „Anglophonia: New Frontiers“ (Odsjek za anglistiku)
* **Anamarija Lonza** – za diplomski rad *Mrežna struktura disfunkcionalnih vjerovanja u podlozi poremećaja ličnosti* (Odsjek za psihologiju)
* Studenti psihologije: **Ivana Car, Ana Kraljević, Sandro Krašić** i **Gabrijela Mikulić** – za organizaciju kongresa studenata psihologije „Psihozij“ (18. do 21. svibnja 2018.) (Odsjek za psihologiju)
* Urednice 14. broja Časopisa za književnu i kulturalnu teoriju *k.*: **Barbara Gregov, Veronika Mesić, Petra Požgaj, Natalija Iva Stepanović** i **Ivana Mihaela Žimbrek** (Odsjek za komparativnu književnost)
* **Vjekoslav Blazsetin** – za diplomski rad „Slika Tita u popularnoj kulturi između 1948. i 1953. godine: komparativna analiza“ (Odsjek za kroatistiku).

**Ad 160.** Dekanica je izvijestila da je Služba za nabavu u fazi pripreme postupaka sanacije i uređenja učionica D4 i D6. Ukupan planirani iznos bi mogao premašiti milijun kuna pa se od Vijeća traži suglasnost sukladno Statutu.

Fakultetsko vijeće javnim je izjašnjavanjem jednoglasno donijelo sljedeću

**o d l u k u**

Daje se suglasnost dekanici za poduzimanje pravnih radnji u postupku sanacije i uređenja učionica procijenjene vrijednosti iznad 1.000.000,00 kuna.

**Ad 161.** Dekanica je izvijestila da su u javnoj raspravi Pravilnik o slobodnoj studijskoj godini i Pravilnik o javnim natječajima. Poziva članove Vijeća da se uključe u javnu raspravu i da potaknu kolege na odsjecima.

Dekanica je podsjetila na obilježavanje Dana Fakulteta 18. listopada kada će se održati i svečana sjednica i pozvala sve da prisustvuju.

Dr. sc. I. Ograjšek Gorenjak postavila je pitanje vezano za izborni predmet dr. sc. Z.. Nikolić Jakus. Naime, postoji problem s izbornim predmetom koji profesorica održava već dulje vremena, ali je u međuvremenu promijenjen broj ECTS bodova koji nikako da se unese u ISVU. Profesorica se već obratila prodekanici za nastavu i ISVU uredu koji nisu reagirali pa obavještava Vijeće o navedenom problemu.

Dr. sc. Z. Božić Blanuša navodi da je problem s tim kolegijem bio taj da se navedena korekcija nije vidjela u ECTS paketu od kojeg se polazilo raditi novi izvedbeni plan. Nakon što prođu upisi to će biti usklađeno.

Prije zaključenja sjednice dekanica je zahvalila na suradnji svim članovima Vijeća kojima ističe mandat.

Dekanica je zahvalila svima na sudjelovanju te zaključila 11. redovitu sjednicu Fakultetskoga vijeća u akad. god. 2018/2019.

Sjednica je završila u 11:55.

Dekanica

prof. dr. sc. Vesna Vlahović-Štetić

Zapisnik sastavila:

Monika Mesaroš